“Pathian Cu Khoika Ah Dah A Um?” Pathian Nih A Ka Zohkhenh Maw?\n“PATHIAN CU KHOIKA AH DAH A UM TIMI BIAHALNAK KHA KA HAL TAWN”—Pahlei Ruknak Pope Benedict, Poland ram, Auschwitz khua i rianhrang ṭuannak thonginn ah a va len hna lio.\nTHIL ṬHALO A UM TIKAH ‘PATHIAN CU KHOIKA AH DAH A UM’ TIAH NA RUAT BAL MAW? ASILOAH NGAIHCHIATNAK NA TON TIKAH PATHIAN NIH A KA ZOHKHENH MAW TIAH LUNGHRINNAK NA NGEI MAW?\nUnited States ah a ummi Sheila bantukin na intuar ve men ko lai. Anih cu biaknaklei aa zuammi chungkhar in a ṭhangmi a si i hitin a ti: “Pathian cu a kan Sertu a si caah ka ngakchiat lio tein Pathian kong kha ka hngalh. Asinain Pathian he kan i naih tiah zeitikhmanh ah ka ruat bal lo. Lamhla lawngin a ka zoh tiah ka ruah. Pathian nih a ka hua lo i a daw zong a ka daw lo tiah ka ruah.” Sheila nih zeicah lunghrinnak a ngeih? Hitin a ti: “Kan chungkhar nih harnak pakhat hnu pakhat kan tong i Pathian nih a kan bawm lo.”\nSheila bantukin Lianngan Bik Pathian cu a um tiah na ruah ko lai. Asinain a ka zohkhenh taktak maw tiah lunghrinnak na ngei kho men. Sertu i a ṭhawnnak le a fimnak a zummi miding Job zong cu bantuk lunghrinnak a rak ngei. (Job 2:3; 9:4) Job cu harnak Pakhat hnu pakhat a ton hnuah Pathian kha hitin a hal: “Zeicahdah na hmai kha na thuh i kei cu na ral ah na ka rel?”—Job 13:24.\nBaibal nih zeidah a chim? Harnak ton tikah Pathian mawhchiat awk a si maw? Pathian nih minung kha kan zapi in le pumpak pakhat cio in a kan zohkhenh ti a langhtermi thil a um maw? Pathian nih pakhat cio kha a kan hngalh, a kan theihthiam, zawn a kan ruah, buaibainak ton tikah a kan bawmh ti kha zeitindah kan hngalh khawh?\nPathian nih a kan zohkhenh kha sermi thil nih zeitindah a kan cawnpiak ti kha a hnu capar ah kan i ruah hna lai. (Rom 1:20) Cun Pathian nih a kan zohkhenhnak kong Baibal chimmi zong kan i ruah hna lai. Sermi thil in le Baibal in Pathian kong na “hngalh” deuhdeuh tikah “aan zohkhenh” kha na zumh deuhdeuh ve lai.—1 Johan 2:3; 1 Peter 5:7.\nPathian nih nan ca ṭhatnak caah siaherhnak a ngei ti kha zeinihdah a langhter?


President Donald Trump White House a chuah taak cang – Onlinenungak\nPresident Donald Trump White House a chuah taak cang. President thar Joe Biden i Bible tlaih in biakam chiatserhnak hmun zong ah Trump hi a kal lai lo. Hihi kum 150 chung ah a um bal lomi a si. သမ္မတသစ် ဂျိုးဘိုင်ဒန်ရဲ့ ကျမ်းသစ္စာဆိုပွဲအခမ်းအနားကို သမ္မတထရမ့်က တက်ရောက်မှာမဟုတ်သလို ဒါဟာ နှစ်ပေါင်း ၁၅၀ ကျော်အတွင်း သမ္မတတစ်ဦးရဲ့ ရာထူးလက်ခံတဲ့အခမ်းအနားကို လက်ရှိ သမ္မတတစ်ဦးက တက်ရောက်ဖို့ငြင်းဆန်ခဲ့တဲ့ဖြစ်စဉ်အဖြစ်လည်း သမိုင်းဝင်မှာဖြစ်ပါတယ်။ The Hakha Post\nUS rampi thimnak cu a ropui in a sunglawi ko. Vawlei cung pumpi nih buaipi cio a si ko. UK ram thimnak ah kan buai bel lo. Russia ram thimnak kong zongah kan buai bello. India, Tuluk, le Japan ram thimnak kong zongah kan buai bel hna lo. US ram thimnak kongah vawlei cung pumpi te an buaimi nih a langhtermi cu vawlei cungah US ram cu a tthawngbik, a rumbik, le a zabik ram a si I Pathian nih a hman ruangah le thlua a chuah ruangah a si ko. Laimi (Chinmi) zong nu he pa he, cathiam he thiam lo he, buai lulh cio a si ko hi. Zei huaha thei loin, mi volhpamh le holh chiakha le khawmenh ttha lo he a rak buai tawk zong an um len ve. Trump nih kum 4 a pehtthan lai tiah profet bantuk in nan nolh lengmang mi cu atu zingah Florida lei panh in nan pupu cu a kal cang. Biden le Harris biakam thlacam piaknak zong Pathian thawng in tluang tein le buaibainak um lo tein an lim khawh cang. Zoh an dawh bak.\nBiden le Harris luhnak puai cu mitlawm te lawng an I tel kho nan a sunglawi bak. Thlacamtu zong a men lo, “Halleluiah” voihnih bak a nolh. Trump ttanhtu pawl uarci bak a si. Poem reltu nute zong a thiam bak. Gaga le Lopez zong vancung nungak ko an lo thulh. Gaga a hniphur hruk le a mui hrim a mak in a ropui ko. Biden biachim le cawlcangh dan hrim uar a um tuk. America rammi zate ca president ttuan ding ciammam. Harris te nupa le chungkhar zong hmuh an nuam. Buainak nganpi a chuak sual lai ti kan phang cio hna nan dai tein an lim khawh I hna a ngam. Mah belte cu, Trump ttanhtu cheukhat belte zan hngilh kho lo, thikai zual, rawl ei chung pillo, le rianttuan nuam loin a ummi um len dawh an si. Bawipa tu nih in hnem ko hna seh. Trump sunghdan cu US ram tuanbia ah zaangfak bik, zohchia bik, a buai bik, a fakbik, le ningzak bik a si ko ne hi. Atutan, Biden te biakam thlacam luhnak zong Trump le a minung pawl nih Capitol innpi an luhhnawh ruangah minung tampi an chuak ngam lo nan a sunglawi tthiamthiam ve ko. COVID ruang zongah a si fawn.\nA rianttuan pi dingah a thimmi hna lak zongah nu an tor, biaknak dang zong an um fawn. Miphun dang zong an I cawh len fawn. Kei ka nuamh khunnak cu Latino, Asian nu pa 2, le US ram neitu, Native American nu an I tel vemi ruangah a si. Deb Haaland hi US ram neitu miphun (Native America) a si I Secretary of the Interior rian a tlaih lai. Neera Tanden hi India ram nu a si ve I Office of Management and Budget Director rian a tlaih ve lai. Katherine Tai hi Taiwan (Tuluk) a si I U.S. Trade Representative rian a tlaih lai. Alejandro Majorkas hi Latino a si I Secretary of Homeland Security rian a tlaih ve lai. Minak miphun (Africa) zong tampi an I tel. Bawi Jesuh vailamtahnak nih miphun thleidannak puanzar a thleh dih bang Biden cozah zongnih vunrang lawng uk duhnak thinlung cu a hrawh dih ve/a thleh dih ve. Kan umnak hmun cio in Biden le Harris cozah uknak thar cu rak lawmhpi cio hna u sih. Pathian nih thluachuah in hmang chin ko hna seh. Biden le Harris kan lawmhpi ve hna. Biden le Harris Laitlang kokek pawl zongnih an in lawmhpi ve hna. Van Tum


Benjamin Sum Nih Live In A Rak I Thlah Nak Hi Van Zoh Ta Usih – FIAKFAIROCK\nMyanmar Idol Season 4 Top 4 ah a dir cuahmah lio mi, Winner tiangin a kan hmuh piak hmanh maw tiah mipi nih an cuanh cuahmah lio mi Benjamin Sum nih ni hin chun ah khan Live in a rak i thlah nak hi van bih ta ve hna usih. A thlah lio ah a hmu rih lo mi tampi kan um lai caah a huam mi poh nih rak zoh cio hna usih.\nVideo a tanglei ah kan van chiah\nUSA House Judiciary Committe nih cun, ni 2 chung an buaipi hnu in President Trump “impeachment articles” konglam cu a chim i, cacawn nili nizan ah khan vote thlak ding ti si nain, cacawn ninga ni chun suimilam 10:00am ah vote thlak ding in biachahnak an tuah tthan cang. Hi bantukin vote thlaknak caan an thawn piak mi hna nih hin, Republican hna cu an thin hun tertuk hna ti si. Trump impeachment ngeihnak hi ” Kangaroo Court ” tiin an auh cang ti si fawn..\nRep,Louie Gohmet (Republican, Texas) zong nih House Judiciary comtt Chairman Jerryl Nadler of New York cawlcangh ning cu, “Stalin bantuk dictator” bantuk asi cang tiin a chim ve. Jerryl Nadler nih cun a tu-ah cun suimilam 11 PM asi cang i, vote thlaknak caah a tlaituk cang a ti hna. ni nih chungbak nan ruah len mi cu, lungfim tein vote nan thlak kho lai lo tiah ka phan caah a si a ti hna. Rep. Ted Deutch ,Democrat from Florida nih cun, “impeachment vote lak hi a pawimawhtuk mi asi caah chun ah thlak a ttha lai tiah a chim ve.\nCacawn ninga niah “Impeachment Articles” vote thlak a siah cun, House Floor ah hmaizarh cacawn nithum niah vote thlak tthan a si lai. cu hnu cun Khrismas chung cu dinh a si lai i, January thla ah Senate ah ruah tthan i vote thlak tthan a si te lai ti si. Senate ah Trump cu a sungh siah cun, a ih phah puan he, a mah umnak inn leiah a kir tthan cang lai tinak asi.\nSi hmanhsehlaw, Sen.Mitch McConnelly ( Republican,Kentucky State ) Republican Senate Majorrity leader nih cun, Fox News sinah,White House Chuahtaknak dingin 2/3 Majority laknak dingah Change a um lo tiin a chim ve. zeipoh sisehlaw, house khuakhannak cu Senate ah a lankho lailo tiin a chim ve bak ko cang.\nRepublican hna nih cun,hau dah President Trump impeachment khawhnak tiang in biathli a chim mi cu tiah an hal mi hna a min le a sinak ( Whistleblower) cu pumpak himnak dingah ttihnuingtuk mi a si caah Democrats hna nih hin, an chim duh bak lo ti si. Whistleblower nih sihni a hlan mi Andrew Bakaj nih cun, a mah a ruai mi min a rak puangzartu sinah phungning in thil tuah a si lai tiin a rak hum ve ti si.\nSen. Rand Paul Of Republican , Kentucky mi nih cun, Media hna cu, Whistleblower cu hau dah a si ti le , a sinak tiangin mipi hmaiah langh ter cu nan rian a si tiin a ti ve hna ti si. Rand Paul hi Republican hna lakah hin “Rotekawla se Pa” bantukin huaisentuk in House chungah a cawlcang ve mi pakhat asi ve ti si.


Chin Ramkuph NLD Pawl Aunak Hi Chin Miphun A Kan Huap Lo – Chin 11 News\nChin Ramkuph NLD Pawl Aunak Hi Chin Miphun A Kan Huap Lo\nPosted By: Chin News December 10, 2019\nChin ramkulh NLD Pawl aunak hi Chin miphun a kan huap lo. ICJ biaceih zung ah a kalmi Suu Kyi dirpinak Hakha le Falam ah an tuah mi hi Chin miphun a kan huap lo. An mah NLD party chungtel lawng a huap mi hna a si.\nRohinya miphun le Tlangcung miphun hna cihmih a timtu le a that cuahmah mi Kawl ralkap ruangah Kawlram hruaitu pawl hna cu IOC ram pawl hna ai awh in Gambia ram nih vawlei biaceih zung ICJ ah taza a cuai i Suu Kyi a kal.\nCu he pehtlai in Kawlram khuapi kip ah Suu Kyi kan in dirpi ko tiah an langhter. Cu lawng si loin Chin ramkulh khuapi Hakha le Falam zong ah Suu Kyi dirpinak an langhter ve.\nMahhi Hakha le Falam ah Suu Kyi dirpinak an langhter mi hi Chin miphun a kan huap lo. NLA party chungtel pawl le cozah riantuan pawl lawng an si. Hakha ah minung 700 tluk hrawng an si tiah an chim. Falam hi minung 1000 hrawng an zumh nain a tu tiang ah minung zeizat an si an chim kho rih lo. Chin miphun a kan huap lo Chin NLD party pawl le cozah riantuan pawl lawng nih an tuah mi a si ti kha Chin miphun nih ruat hna usih. Vawlei biaceih zung ICJ le Kawlram tlang cung mi dang hna zong nih Chin miphun a huap hna lo. NLD party le cozah riantuan lawng an si timi an kan theih piak a biapi tuk.


Trump “US himnak/khamhnak caah Pathian a zum mi kan si” A bia chim mi cu Democrat pawl caah ningzah tak tak a si cang\nTrump bia chim mi cu zumtu caah cun a sunglawi tak tak. Mah bantuk in a rian ttuan mi le a thil tuah mi kip ah Pathian a zum caah, media le left pawl nih ceilak in an soisel le phomh zong ah tu tiang an tei khawhlonak cu si lai tiah mi tampi nih an ti cang\nMah Chinpage ah hin nifatin US thawngpang 4/5 ka ttial peng caah, US thawngpang rel na duh ah cun mah Chinpage hi like/follow vun tuah law, ni fatin US thawngpang 4/5 na rel khawh peng lai tinak a si\nPresident thimna cu a linsa ngai cang. Fakpi in a nih phomh thluamah cang. Debate caan le ni an suai cia mi zong Democrat lei nih cun cancelled dih an cuh cang. Bia le hla a tam ngai. Natein debate ni le caan an suai ciami an cancelled ah cun Democrat pawl an mualpho lai caah an ngam tak tak lai maw ti cu tu tiang a fiang rih lo\nTrump nih a chim mi cu, Democrat pawl nih election ah teinak an hmuh khawhnak ding caah fakpi in an nih zuam lio a si. Democrat pawl an duh bik mi cu President an si ah cun zahpi duhnak kha pumpak duhnak nakin a biapi deuh caah America ram hi Socialist in kan ser lai an ti.\nAmerica ram chungah mipi an zalawng ning hi an hmuh thiam lo. America muinak lawngte an hmuh tiah Trump nih a soisel hna. An chim ning ah cun nawlngeinak cu an mah pawl kutah nan pek hnuah zalawngtein nan um lai ti bantuk in bia an chim.\nMah bantuk pawl hna hi ka huat tak tak mi a si. Natein US ah hin Politician pawl thawnging khamhnak/luatnak hi kan hmuh lo, US ram serthan ding in Cozah ah a si lo, kan mah cu Pathian a bohchan mi le Pathian a zum mi, Pathian lawng nih US hi a khamh (luatnak a pek) khawh tiah a zum mi kan ti tiin a chim\nJoe Biden nih hma banh khawh a simi (vulnerable) mi cu ka zaangfah hna tiah a chim, natein hngakchia nu pum chungah a um mi hna cu a zaanfah nak a ngei tthan lo, nauhrawh a duh tthan hoi. Democrat pawl nih ziazatha (moral) kan duh tiin fakpi in an chim, natein nu chungah um mi hngakchia hna cu tha an duh tthan hoi.\nDemocrat pawl nih nu pumchungah hngakchia sualnak a ngei lo mi hna cu tha an duh lio ah, ziazatha le America damnak caah tiah fakpi in an uapi tthan hoi. Nan sin ah ka chim duh mi cu, a chuak ri lo mi le a chuak cang mi hngakchia zong hi Pathian nih “right to life” nun ve ding in a siang mi minung a si, tiin Democrat pawl hna cu ceilak in a phomh hna. Credit- Christianheadline\nBe the first to comment on "Trump “US himnak/khamhnak caah Pathian a zum mi kan si” A bia chim mi cu Democrat pawl caah ningzah tak tak a si cang"


Chinmi ralrin te in aw!! New York, USA ah thil cangmi cu minung lei cun celh ding si ti lo ee. New York siizung rian ttuantu pakhat thil tuah mi nih USA mitthli he a chia ko\nA fak tuk hrinhrang ko ee!!! Minung lei cun zeihman tuah khawh a si ti lo, hnabei dongh cik cek si cang, New York siizung pakhat Elmhurst Hospital Queens ah rian ttuantu pakhat cu a thimi le dawmlo mi an tam tuk caah tuahnak lam a theih ti lo i, Rian dinh karlakah lengah a chuak i, vanlei a zoh i a kut a phar i, Pathian sin ah Bawipa zeihman tuah khawh mi kan ngeih ti lo. Nangmah lawng kan nih bohchan ko cang tiin vanlei a kut phar in a au thluamah\nElmhurst Hospital, Queens hi coronvirus damlo mi zohkhennak pakhat asi ve i. EMTs nih a chim ning ah cun atu kan tonh mi cu raltuk lio ah thil cang mi he a khat cang. Damlo an tam ning le damlo zohkhennak ding caah kan herh mi a tam tuk caah duh ning bantuk in kan ngei kho lo tiin a chim.\nUSA ram chungah coronavirus ruangah a thimi hi 9618 an phan cang i, a damlo mi hi 336830 an phan cang. New York khualipi ah suimilam 12 chungah 788 an thi tthan. Atu hi minung lawng si lo in New York saram chianak (Zoo) ah cakei 4 le Chiandeih 3 cu coronavirus positive an si tiin BBC nih fiangtein a phuan cang. Mah Cakei le Chiandeih hi zoo zohkhentu nih a chonh mi si lai tiin zum a si\nMinung lei cung zeihman tuah khawh a si ti lo. A dam mi tampi an um, natein a thimi an kar chin lengmang caah Pathian sin ah fakpi in thlacam hi minung lei kan tuah khawh mi pakhat a si. Atu tiang mah sii hi serh khawh a si lo caah vawleicung cu muinka khur bak ah kan um cang. Scientist pawl nih fiangtein an chim. Mah sii minung ah hman khawhnak ding ah cun kum 2021 June thla hrawng ah si lai an ti cang\nAtu coronavirus damlo mi zohkhennak caah sii an hmang mi hi Malaria sii a si. Mah hi sii hi USA a ngei ti lo caah India ram PM. Modi a chawn i, “Ka ram chungah a damlo mi an tam tuk caah zohkhennak ding caah kan herning bantuk in ka cawkterh hram ko” tiin a chawn. Mah sii hi India nih ramdang ah kuat a siang ti lo i, atu hi zeihman thawngpang a um lo. India nih USA cu mah Malaria sii a kuat lai maw kuat lai lo ti zeihman bia fiangtein a um rih lo. Source: Economic Times. BBC\nBe the first to comment on "Chinmi ralrin te in aw!! New York, USA ah thil cangmi cu minung lei cun celh ding si ti lo ee. New York siizung rian ttuantu pakhat thil tuah mi nih USA mitthli he a chia ko"


Ngandam nak ding caah a hrampi simi Rawl phun (4) – DOH PHIT\nNgandam nak ding caah a hrampi simi Rawl phun (4)\nOctober 23, 2019 admin ENTERTAIMENT, THEIHTLEI 0\nA hrampi rawl phun li (Basic Four For Health)\nNitlaklei ram ahcun nikhat ah minung nih kan eimi cu a hrampi in phun 7 in an then “Basic Seven for Health”. Annih ram ahcun saram sa,va, nga ti tepawl a tam ve caah sa kha a ei cemmi (an lungthu hreng rawl)\na si caah phun tampi in an then cu a si kho men. Kannih ram ahcun facang buh te kha kan lungthuhren rawl a si\ncaah kan cozah ngandamnak lei òhihruaitu pawl nih nikhat ah a biapi in rawl phun li an thennak cu a si kho men.\nCu hna cu-\n(1) Pum thannak ah bawm chantu rawl (Grow food)\nA hmasabik ah Protein dat kong a si i cu dat a tam cemmi cu sa, arsa, arti, nga, cawhnuk, pe a phunphun, mepe, behrum, necia, cawhnukkham, cawhnuk thawhpat, cawhnuk thor te hna an si. A rian tuannak Takpum a thawn khawh nakhnga bawmchantu a si. Cu pinah thazaang petu a si chih.\n(2) Zawtnak khamtu vitamin C a petu a si (Glow Food)\nAscorbic Acid timi vitamin C a tam mi eidin hna cu – anhring so phunphun, kawlhang, antam tawba, hai, theithu, zil, thingthei phun paohpaoh, aalu, sangphaw thei ti bantuk pawl an si. A riantuannak Vitamin C aa telmi eidin pawl cu zawtnak a khamhtu ngandamnak abawmchantu an si.\n(3) Thazaang ca bawmchantu (Energy helper) Go food\nThatlung zaangtlung ngai in cawlcangh khawhnak ding ahcun chiti, cawhnuk, thawhpat, mepe, satilthau, thanthlingsen, kawrtei tibantuk kha eipiak a herh. Hipawl eidin ah hin vitamin A le vitamin B pawltampi an i tel ve.\n(4) A biapi bik eimi rawl (Main Food)\nA biapi bik in kan ei mi cu facang, fangvoi, fatun, changvut, aalu, baa, kaw hra, mai tibantuk an si.\nA biapi in facang buh kan ei caah fakpi in sukmi le seh ngen tuk in rialmi a rang circer nakin an rial tikah seh an dorh deuh i a senmi facang kha ei deuh ding a si. Meida changvut hman le ei deuh zong ah a senmi tu kha ei deuh ah ngandamnak a si. Pawnghmungh zong ah meida rangmi in rawhmi siloin a senmi meida in tuahmi (Brown\nBread) kha ei deuh ding a si. A cunglei i a biapi mi rawl phun li cu a buaktlak in zohchun i chuankhin le ei kan i zuam ahcun kan ngan a dam ko lai.\nNikhat ca a herhmi rawl Minung kan eimi rawl cu kan thazaang ah a can nakhnga carbohydrate timi (kan pum le kan thisa ca a thatnak ding a tuahtu) nihrian a tuan tik ah thazaang timi (Energy) a chuak kho. Cu thazaang\ncu Calory timi a lumnak tahnak a si. Calorie timi cu ti 1 a ummi kha Centigrade tahnak pedan fung in degree 1 kainak ding ah kih lum dat a hmual kha Calorie pa khat . Kan pum ca i ei le dinmi cu Calorie in an tah. Ni khat ah minung pakhat nu le pa ngakchia mino zei vial dah eiding timi kha (National Research Council of the United States)\nAmerican ngandamnak lei mifim thiam zong nih an dothlat tikah hibang in a si.\nA cunglei hna cu American ram tuakning a si i kannih Kawl raah an tuak ve ning ahcun um-awlmi nih nikhat ah 2000 calories eiding . A buaktlak in tuak tikah buh kaa khat cu 300 calories in tuak ahcun nikhat rawl voithum ei ah a zate 900 cl a si cang. Zeidang tihang le meh he cun 2000 calories cu nikhat eimi cu a si ko. Cu nak luan cu ei ahcun kan pumchung ah Cholestrol a tam sual lai ti i ralrin a hau cang hnga. Rian hrang tuanmi nih cun tam deuh an ei zong ah a poi deuh lo. Zei tuan tunglo minihcun a tlawm deuh ei a herh ko (2 Theselon 3:10) Nikhat ca i eidin ding ah a ret khiahmi 2000 calories tam tuk ei ahcun kan pum chung thau a tam lai i (cholestrol) thi chung ah a thaumidat hna cu thi hri kap ah an i benh lai. Cu bantuk pawl cu a rauh tikah a vunhak i lung thihri a bi timi zawtnak a hung chuak.\nCu tikah thikai, lungzawt, paralyse zawtnak pawl a hung chuak. Cu lawng si lo in thi zong thau nih a men ve i thin phin le tak aihre, thin cancer tiang a chuah pi. Cucaah kan pum nih a herh leng in a thlummi kan ei ahcun a thlummi a ret khiak khotu insulin Hormone nih a rak chi ti lo i zun thlum le thi thlum zawtnak a hung chuak ve. Cu bantuk a luan tuk in ei ahcun thi chung ah thau dah tammi zawtnak le thi chung ah a thlummi zawtnak a si mi lungzawtnak le zunthlum, thi thlumzawtnak nih a kan phak ko lai. Ka pum chung thau (cholestrol) le a thlummi (Glucose) a tamtuk tikah zawtnak a phan kho.\nCu bantuk in kan luatnak ding ah thazaang petu rawl phunlak ah ngasa kha zarh khat ah voi thum tal ei khawh ahcun a tha. Ngasa nih thi chung thau cu a zorter, thihri chung thi khalnak a tei, thikai zawtnak in a kan khamh khawh. Ei le din buaktlakte in eiding ah Diet Diary i chiah i cu zohchun in ei khawh ahcun a òha hnga. Zomi Theological College nih Daily Diet timi an chuahmi zohchun in ei khawh zong kha nunnak nih a herh ngai ko.\nCACC chuah mi chung in lak mi asi…\nDUHFAH A THATLONAK KONG


US, Texas state ah vanlawng hme a tla i minung 10 an thi - The Chin Express\nHome US Thawngpang US, Texas state ah vanlawng hme a tla i minung 10 an...\nUS, Texas state ah vanlawng hme a tla i minung 10 an thi\nZarhpini zingka sml 9 (US caan) ah US ram, Texas state ah vanlawng hmemi (twinjet) pakhat a tla i aa citmi minung 10 an thi.\nVanlawng ahhin khualtlawng 8 le vanlawng mong 2 an i cit. Florida state i St. Petersburg khua ah zuan an timh lio ah a tlak hi a si.\n“Vanlawng cu Dallas khua chaklei in meng 20 hrawng a hlatnak Addison Municipal Airport um inn pakhat cungah a tla i aa citmi an thi dih,” tiah Addison khua aiawh khuabiachimtu Mary Rosenbleeth nih a chim.\nBeechcraft BE-350 King Air phun vanlawng cu zuan aa thokka ah a tla i inn cung a tlak hnu ah a kaang. Vanlawng kangmi cu meithat nih rianrang in an hmih khawh. Nawlngeitu nih vanlawng tlaknak a ruang an kherhlai lio a si. _ NST


Kawl Nih NLD Ah An Vote An Funtom Rih Bantuk In Kannih Zong MIPHUN Ah Kan Thazang Kan Ifun Dih Ve A Herh – Chuncha News\nKan Kawltung —Miphun Covo Khuakhirh” CNLD kong fianternak-4#: Kannih party nih kan khelmi le kan hmuichon cu “Chin Miphun Covo Lakthan” ding kha a si. Aruang cu, cu kan covo(Self-Determination) midang nih an kan chuh caah kan kutcungah a um ti lonak kum 130 nawn a si cang—Mirang nih 60; Kawl cozah nih kum 70. Cucaah cucu lak/ngah than a herh caah a si. Phundang in chim ahcun, kannih cu Chinmi kanmah le kanmah ‘idoh le ikalh’ kha kan pawlisi a si lo. Aruang cu kanmah le kanmah buainak ah a phi a um lo caah a si. Nihin Chin ramkhel hi tualchung(ing-kun) lentecelhnak puai a si lo i miphun dang he celhmi tual-leng(away-kun) puai a si caah a si.\nCucaah kannih cu “zeitindah nuai 2 hmanh a tling lomi Chin miphun le nuai 20 hmanh a tling lomi tlangcungmi nih, nuai 35 hrawng a simi Kawl le nuai 52 leng a simi Myanmar rampi chungin kan miphun covo kan ngah than khawh lai?” timi tukha chunzan kan ruahmi thlanhri he kan khelmi a si. Pumpak kehleng iphelh le itangthlak le coka i mah-le-mah buai len kha a niam tukmi ramkhel a si caah a si khawh chungin kan hrial. Pu Laldenga(MNF) nihcun “Mizo nationalism le Vai nationalism i donak a si” tiah a rak ti. Cu bia/hmuichon cun Mizo mipi kha federal ngah lakin a rak khelpi hna—ram a rak hranpi hna. (Kannih cu cutin chim usih law Wirathu ti kan si hoi hnga I kanmah miphun chung lila nih soisel le thahdeng kan si hoi hnga)\nPanglong in kan biahren miphun mahte khuakhannak (self-determination) le federal hrangah Chin miphun kan ifuntom can a cu kan timi khi a si. Chin miphun covo khuakhirhnak caah Laitlang NLD le USDP nih an party ah siseh, Hluttaw ah siseh, Remdaihnak Cabuai ah siseh, an chimrel khawhmi pakhat hmanh a um lo caah kan sahngar-ar kanmah tein irungveng usih ti bia khi a si ko. Chin miphun nih zeidah kan doh taktak i zeidah kan khel taktakmi ramkhel kawltung cu a si ti hi kan ifian a hau cang. Cucu ifiang dih usih law —mah miphun chungah, mah-le-mah, pumpak pakhat le pakhat i soisel le buai len awk a um hnga lo i Kawl nih NLD ah an vote an funtom(rih lai) bantuk in kannih zong MIPHUN ah kan thazang kan ifun dih ko hnga. Catialtu: Salai Ceu Bik Thawng\nTuanbia Thar Tial Tu Vice President Dr. Henry Van Thio Hlathar An Phuah Piak Mi Cu Lung A Hno Hringhran, A Tha Ngamsam


Yangon Lai Kum Thar (Tho) Ah Dr. Lian Hmung Sakhong Special Biachimnak A Ngei Lai – FIAKFAIROCK\nYangon Lai Chiatthat Bu (LCB) hruainak in a ra lai mi October 19 (niruk ni) ah avoi 14nak Lai Kum Thar (Tho) cu Hlaing Mingalar Hall ah chun ni tlak nuam taktak in an tuah lai i cu hmun ah Dr. Lian Hmung Sakhong zong Sepecial Talk biachim dingin an sawm tiah tunvo ngetu sin in theih a si.\nCupin ah Chin mi chungin hlasak thiam minthang hna; Sung Tin Par, Hlawn Sung, David Lai, Ni Len Par Mawi, David Sawma, As Thang, Thang Thang, Za Zi, Mang Hlei Tial, Joanna Dawt Chin Par Peng hna hna nih hla dawhdaw an kan sak piak lai. Hi caan cu zinglei 9 in zanlei 5 tiang tuah a si lai.” tiah Yangon Lai chiatthat bu lutlai pakhat a si mi Pu Lian Iap nih pumpak facebook ah a tarlangh. thechinlandpost\nA Fanu Mui Dawhtuk Mi Cu Massgage Ca A Kuatnak Ruangah A Nunnak A Liam\nFa le hna hi Nu le pa hna caah an hlutuk i, cu bantuk cun Nu le Pa hna zong hi fa le caah cun annih nakin a hlu mi an um lo. sihmanhsehlaw, nu le pa hna nih kan fa le kan cawnpiak thiam hna lo ah cun, kan caah phurh rit men men an si tawn.\nNu pakhat cu a nu nih ttha tein a bia duh bal lo i, a dawnghnakah cun a nunnak a liam ti si. anu nih a fanu cu, phone in massage a kuat i, a ca kuat mi hrimhrim hi, a thin hun lio i,a kuat mi longte a si dih tikah cun ,a fanu nih cun, a hnu ah cun, lungfaknak ah a hman caah, a lungthin zong a tlam tling tilo i, a hrut beh tiah theih a si.\nA bochan bik mi a nu nih hi bantukin massage mak deuhdeuh mi a kuat lengmang caah, a lungfaktuk i,a lung rezong a theifawn tikah cun,a dir hmun cu zaangfaktuk a si ko cang. Anu nih cun, massage a kuat mi cu,tuah hram hram mi a silo i, ka phone a tthat lo ruangah a si ko tiin a chim i, vanchiat tukah nungak mui dawhtuk mi cu anunnak a liam ko ti si.\nAnu nih cun thil sining, a hman mi chimh dingin a kawl tthan tikah cun, vanchiattuk ah hi nungak mui dawhtuk mi cu a nunnak a liam cang.A lungthin faktuk le a khuaruah a hartuk ruangah cun, zei hmanh tuah khawh mi a ngei tilo i, a taksa nih a tawrh lengah a thisen sang zong a zual chin chin ve cang tiah an chim mi cu a si.


Dr. Abdul Kalam nih a ngakchiat lio i a tonmi kong – DOH PHIT\nAugust 12, 2019 admin THEIHTLEI, TUANBIA 0\nZan ah a nu nih zanriah achumh tawn. Zankhat cu chun ni tlak te rethei thaba ngai in rian atuan hnu ah zan riah ah chang areu i dinhhang a so. A chang reumi cu a rak ut ti a si.\nCu changreu cu mi kip nih a ut an ti cio ko lai. Asinain ka pa nih cun changreu a utmi a ei pah khin, chun nitlak ka sianginn kainak kong a ka hal. ka pa bia zeitin ka leh zong ka thei kho ti lo.\nKan nu nih a changreu utmi ruangah ka pa cu ngaihtiam aha li ka pa nih cun “ Changreu a utmi hi a thaw tuk ka ti dakaw” tiah aleh. Zan ih lai i ka pa sinah, Mangtha ti chimh dingin ka kal lio ah changreu a utmi kha a thaw taktak maw thaw taktak lo hme tiah ka va hal.\nCu caah ka pa nih a ka kuh pah in, “ka fa dawt, na nu kha chun nitlak rethei thaba ngai in rian a tuan i zanriah achumh caan kha cu a ba tuk hringhran dakaw. Changreu a utmi nih minung kha harnak a kan pe hrimhrim lo.\nAsinain bia thalo chim nih cun minung thinlung a fah ter. Ka fapa, hihi i cinken zungzal hmanh! Vawlei cungah thil tha a tlingmi le soi kawplo minung a ho taktak hmanh an um lo.\nKei mah hi mitha le mitling ka si lo tiah kai ruah caah ka dawtmi hna le mi vialte hna hi an tha, an tling dih lai lo tihi kai fiang chin lengmang. Kan fel lo nak le kan tlam tlin lo nak cio hna hi kan i pompiak le kan i ruah thiam cio ahcun mitling sinak asi” tiah a ka chimh, ati.\nMi chanbau kan si ti i hngalh hi vancung pennak hmuhnak a si caah lunglawmhnak a si (Mtt. 5:3)\nCrd: Chan Thang Cinzah\nRef: Thlalang cazual


Mizoram Le Assam Buainak Kongah Thisen A Luang Tiah North East News Nih A Tar – Chin 11 News\nMizoram Le Assam Buainak Kongah Thisen A Luang Tiah North East News Nih A Tar\nPosted By: chin11news October 18, 2020\nMizoram le Assam buainak cu a linsa chin leng i nizan ah hi buainak ah thisen a luan tiah Zonet pali nih a chim. hi an buainak kong hi an ramri kong ah a bik in an buainak a si. North East news nih cun hi buainak ah hin minung pakhat a thi tiah an tar ve. Mizoram le Assam hi Caan saupi buainak a nei cang mi an si i, felfai tein hi an buainak kong hi an daih ter kho lo mi a si.\nMah an buainak kongah hin Assam le Mizoram hi fawi tein daih dawh an si lo caah an An State Minister a ran nak in an i ton hnu ah hi kong hi ceih a si lai tiah an tar. Tuchun ah hin Mizo Council Emergency meeting neih ding in State cozah nih cun timhtuah nak a nei tiah theih a si.Hi an buainak ruangah Assam nih Motor vialte le a chawklet mi pawl tlun kal nak vialte cu a kham dih tiah theih a si.\nMah an ramri buainak cu An ramri i lung ann phun mi le an inn sak mi vialte an khangh dih i, an ramri Vairengte Mizo Mino pawl nih um mi nih hihi an duty caah Assam nih hin zahan tiangah khan cun Mizoram chungah an lut ngam lo. Social media Zeo mawzat i an tar ningah cun minung 4 nih hi buainak kongah hin hliam hma an pu tiah an tar nain, Zonet palai nih cun Pathum nih hliamhma an pu tiah a chim.\nNizan ah khan Asaam pawl cu an ramri i Mizo pawl buainak le harsatnak pek dingin an rak ra i, mizo Police le mipi tampi an rak um caah buai ngam loin an kir than tiah an chim. Mizoram le Assam hi ramri kongah caaan sautuk an buaicang i 1975 khan hihi kan ram a si tiah an chim, Cabinet zongnih an pom mi a si tiah an chim. Assam nih cun 1933 lio i ramri kongah hihi kan mah ram a si tiah an cim ve.


Pale Ni Thawngtthabia\nKa fa le biatak chungah khua an sa ti mi nain a ka lawmhter deuhtu zeihmanh a um ti lo. 3 John 1:4:\n1. Bia hmaithi:\nAsunglawi mi “Pa le Zarhpini” ah hi bantuk in ka dawt mi unau hna sinah Pathian bia in thangzang peknak caantha ka hmuh caah tampi ka lung aa lawmh. Hi bantuk in zarhtin “Thawngtha chimhnak” caah tlangtla tu nan cung zongah tampi lunglawmhnak ka ngeih.Pathian min ka thangthat fon.\n2. Pa le Zarhpini thawknak atawi in:\nAmerica ram Washington DC uk chungah aum mi Spoken khua pawng Big Bend River kam an lo ah Mr. Willian Jackson Smart cu achungkhar he nuam ngai in dum an tuah i khua an sa. Chungkhar te in an i nuam lingcing, 1890 kum March thla ah ruah lo piin an nu nih athi tak hna. A nupi le a fa le a dawtuk mi William Jacson Smart nih cun nu tuanvo le pa tuanvo lak in a fa le cu tha tein a zoh khenh hna. A fa le an van upa dih cang. A fanu fangkhat te zong cu va a van ngeih i Mrs. John Bruce Dodd a van si cang. William Jeckson Smart zong 1910 kum ah a thi ve i a nupi pawng te ah an vui. Nikhat, Nu le Zarhpi ni ah Mrs John Bruce Dodd cu a va pumh ve. Nu le Zarhpi tha tuk le duhnung tuk, lungtlin tuk ding in an tuah mi a hmuh ah a fel tuk mi, a nupi um lo hnu in fa le caah harnak zeipoah tuar in a thabik in a rak zohkhenh tu, a pa kha a van theih than i mitthli he thla a cam bu in ‘Pa le Zarhpi ni” tuah ve ding a lungchungah biakhiahnak a neih. June thla zarhthumnak kha “Pa le Zarhpi ni” tiah ati i atuah thawk taktak. Duhsa tein an ram pi nih an cohlan lawng si lo in atu cu volei khua zakip ah tuah hi asi cang.\n3. Bible chungah Pa le cheukhat le chungkhar hna:\n“Pa” kong ruat ahcun “Nu” kong ruahchih lo in asi kho lo. Zei cah tiah “Nu” um lo ahcun “Pa” a um kho lo i “Pa” um lo ah zong “Nu” a um kho lo caah asi. Bible chungah “Pa” le “Nu” hna dirhmun le an khuakhannak an khuasaknak hna kan zoh tuah hna lai.\n- Abraham le Sarah (Gen 16 chung): Pathian biakamnak philh/ hngah khawhlo in anmah ruahnak in khua an khang sual ruangah chungkhar ah lungretheih ngeihchia mitthli tlaknak a tlun zia, cu he aa peh in nihin ni tiang voleipi ah hnahnawhnak aa peh peng zia...\n- Isac le Rebekah (Gen 25, 28 chung): An fa le an thleidang sual hna ruangah chungkhar ah lungretheihnak le nuamlonak a tlun zia...\n- Noah (Gen.9:20ff): Pa asi mi ei le din thiamlo ruangah fa le chiatser sualnak tiang an phan zia...\n- Jepthah (Biaceihtu11:34-40): Pathian attihzah mi asi ko nain mi teiduhtuk ruangah le lungran deuh ruangah mah fanu te thihnak tiang a phan zia...\n- Herod le Herodias(Mt.14:1-12): Pa asi mi pawrhlat ruamkai ruangah le Nu asi mi ziarngeih le mihuat ruangah Pathian riantuantu tiang thah a huah zia....\n- Joshua le Cornelius (Joshua 24:14 le Acts.10:11) Pa le nih Pathian theih le tihzah bu in chungkhar ah khua an khan i an hruai hna tikah cu chungkhar ah nuamnak daihnak in a khat zia...\n- Volei chanpi chanthum ah Pa le dirhmun: Volei pi hi mifim hna nih chan phunphun in an then hna. Cu vialte cu zoh in bualtlak in chanthum ah kan then tuah hna lai. Cu hna cu:\nChanhlun: Pa le nih aanaa ngantak in an ngeih. Fa le hi duh bang in tuah khawh arak si. An duh ah sal ah zuar khawh asi i an duh ah thah khawh hmanh a rak si. Fa le cungah thinlung haktuk in uk cu fa le sunghnak asi kho.\nChanlai: Achia a tha thleidang cuaithlai in nun a rak si. Thazang le thiamnak hmang in nun asi caah an hmet lio cu nu le pa nih fa le kha an tuk an velh an uk khawh hna. An rak tthang hnu ah cu ti in an tuah kho ti lo. Fa le cheuhkhat cu nu le pa nih a tih in an tih lehlam hna. Nu le pa nih a tih in tih mi fanu fapa hna kan si sual maw?\nChanthar/Atu kan chan: Nu le pa aanaa ngeihnak nak in “Right” Covo timi nih an van uk tuk cang hna. Nu le pa nih dawtnak, fimnak le lungsaunak he uk hna lo ahcun mah fa le lila kong ah thawnginn chung hmanh phan khawh asi. Chan zulh in fa le hruai ding pa le nu nih i zuam hrimhrim ding asi.\nPathian atihzah mi Pa le nih Pathian theihbu tein dawtnak le thlacamnak he innchungkhar hruai ko ahcun, cu Khrihfa chungkhar dawh nih cun a cunglei i achanchan in a um kho mi piahtanaa vialte hi a hloh dih i Khrihfa Chungkhar dawh te aser khawh ko. Zei cah tiah dawt awk tlak lo a kan daw i pakhat le pakhat idaw uh a kan titu (Jn. 13:34), nan ral hmanh va daw uh a kan titu (5:44), midang nih na cungah tuah hna seh ti na duh bang in midang sinah va tuah uh(Mt. 7:12)a kan titu Jesuh dawtnak chungah chungkhar an nunpi, an hruai hna caah asi.\n4. Pa le nih zohchunawk tlak in nun ding a herh:\nKan Bible nih Pa le pawl hi chungkhar ah “Lu” nan si tiah a kan ti. Lu i sinak hi kan zoh tikah:\nMit pahnih: Pa le nih innchungkhar ah thlarau lei le pumsa lei herhnak kaphnih in zoh le hmuh a herh.\nMah i nupi le fa le hna an thatnak le an baunak zon hna hmuh tti khawh a herh fon.\nHna pahnih: Na nupi le na fa le hna an thangthatnak le an thangchiatnak a pahnih in na theih khawh lai.\nHnar pakhat: Nunnak thaw chuahnak asi. Pa nih thlarau lei le pumsa lei caah nunnak thaw dopzia na thiam a hau.\nKa pakhat: Pasal bia tamtuk cu “Nu” tiah kawh asi. Ka pakhat lawng asi bantuk in hna nih an theih mi hnarcheunak bia tamdeuh na chimh ahcun patling na si lo.\n5. Pa le Nu sin in thluachuah:\nNu le pa lo in fa le kan chuak kholo bantuk in nu le pa sin in rak luang lo in fa le nih thluachuah kan hmu kho lo. Bible nih a kan cawnpiak. Cu caah fa le nih nu le pa hna lungtlin ter khawh cu abiapi ngaingai mi asi. Pa le nih hin fa le caah damnak, thawnnak, fimnak, thiamnak, rumnak le nawlngeihkhawhnak thluachuah hna hi duh piak dih cio asi. Volei thil kong ahcun Pa thawngtha pa le Pa santlailo deuh cu i dan taktak asi. Asi nain fa le thluachuah peknak ahcun Pa santlailo te zong i dannak a ngeih lo ti kha fa le nih theih a herh taktak. Hi tluk in fa le caah duhsaknak a ngeih tu pa le nih hin asangbik in an kan duhpiak mi cu, “fanu pafa hna nih Pathian bia ah kan nun ding” hi asi. Johan nih cun “ Ka fa le baitak chungah khua an sa timi nain a ka lawmhter deuhtu zeihman a um lo” tiah ati.\nPa le duhnak fa le cungah tling hram seh law pa le lawmhnak atling i an ngandam i an nun sau seh law tu le fa le khua le ram miphun hna caah thluachuah luannak sihram hna seh. Amen.


RALKAP LUTLAI ZONG A CHAWNH DIH CANG HNA, FIANG KO IN THANHNAK ATUAH – The Chinlung Post\nRALKAP LUTLAI ZONG A CHAWNH DIH CANG HNA, FIANG KO IN THANHNAK ATUAH\nFebruary 24, 2021 admin Local News 0\nKawlram buainak kongah Indonesia zong an um kho ti lo. Ralkap cozah le Civil cozah a chawnh cang hna. Indonesia nih a chawnh ah hin ralkap cozah cu adang tein chawnh biaknak angeih hna i, civil cozah zong adang tein a chawnh hna tiah Indonesia ramdang vuanci Retno Marsudi nih a chim. Thailand Foreign Minister, Myanmar National Administrative Council pali hna cu Bangkok khuapi ah tonnak an ngei.\nTon biaruahnak an ngeih hnu ah Press Conference ah Marsudi nih a cunglei langhter bang in a chim. Hi konghe pehtlaiin a chim tthan rih mi cu tukdohnak chuah lo dingin le, thisen chuahnak a um lonak dingah ralring tein um dingin kan nawl ko hna tiah a ti. Cun ram mipi hna hi upat ttihzah in an bia ngai hna uh tiah a cung lei langhter mi nih a chim tthan rih.\nAsinain tutan ah Indonesia foreign minister nih kawlralkap cozah le kawlram mipi cozah a chawnh hna timi kongah hin zeibantuk minung dah a chawnh hna i, zeibantuk hruaitu dah a ho pawl dah an si timi tu cu an langhter chih lo. Asinain thawngzamhtu sin ah a chimmi ram mipi sin ah hriamnam hmang hlah uh, ram mipi duhnak hi ttihzah uh tiah fiang ngaiin press ah a chim.\nThawngpang Dang:Kawlralkap cozah caah cun thawngpang chia ngaingai a si cang. Kawlralkap cozah nih thimnak konghe pehtlaiin UEC hruaitu thar an thimmi hna nih meeting tuah an timhmi cungah Party ngan a simi tthenkhat hna nih kan i tel lai lo tiah an langhter. Kawlralkap cozah nih an thimmi tharmi UEC hna nih a ralaimi thaizing kiptuh ah ramchung party kip meeting ngeih ding an ti hna.\nSihmanhsehlaw UEC thar nih an auhmi meeting ah party ngan asimi hna cu kan i tel lai lo tiah fiang ko in an langhter. Union Election Commisiion thar nih February ni 26 ah party kip hna he meeting tuah a si lai tiah timhtuahnak an ngei. Asinain party ngan asimi tthenkhat hna nih kan i tel lai lo tiah thanhnak an tuah. Nain tthenkhat nih cun kan i tel lai tiah an ti ve.\nHi meeting ah i tel dingin party kip hna cu ralkap cozah nih an dirhmi UEC nih sawmnak an tuah dih hna. Hi sawmnak konghe pehtlaiin party kip lutlai hna nih an ruahning or an hmuhning an chim cio hna. Cu chungah pakhat le pakhat party an ruahnak ai dang cio hna. Hi meeting sawmnak kongah NLD nih fiangko in thanhnak an tuah cang. Cu an thanhmi atanglei bangin a si.\nFebruary ni 22 ah NLD nawlngeitu hna nih thawngzamhtu hna cu an auh hna i, thil sining an chimh hna. An timi cu ralkap cozah tangah a ummi UEC nih meeting an auhmi le sawmnak an tuahmi ah hin kannih NLD cu kan i tel lai lo tiah an langhter. Culawng siloin Shan Party SNLD zong nih ralkap cozah thimmi UEC he biaruahnak kan ngei lai lo i, kan i tel lai lo tiah an thanh ve cang.\nAsinain Kachin State People’s Party KSPP nih an chim vemi cu tulio thawngpang umtuning theihkhawhnak dingah tutan meeting ah hin kan kal lai tiah an chim. Hi konghe pehtlaiin ralkap nih an chimmi cu kumkhat chungah thimnak hi kan tuah tthan lai tiah an rak chim. Hi chirhchan in a ralaimi thaizing kiptuk February ni 266 ah hin ramchung party kip hna tonnak ngeih dingin an timh caah tutan zong hi mah konglam cu asi ko lai tiah an chim.\nCNLD General Secretary Salai Ceu Bik Thawng nih a chimmi cu sawmnak ca cu kan hmuh ko cang, Asinain kan i tel ding le tello ding kong kan ceihkhang rih lo tiah a chim. UEC ah register party hna nih hin party dirhpeng or nunter peng asi khawhnak ding an duh asi ahcun hi tonbiaruahnak meeting ah hin an i tel ahau tiah kei nih cun ka hmuhning asi tiah a chim chih.\nZOHCHIA IN MIN AUNG HLAING AN TUAH CANG I CEI SEH,\nPU DAWT HNIN THANG KHENGLAWT NA CUNGAH KAN I LAWMTUK


Dr.Sasa Nih Chin State Thanchonak Caah Government He Riantuan Ti Ding In Ready Ka Si Ko Tiah Statement A Van Chuah Ve Cang – Chuncha News\nDr.Sasa Nih Chin State Thanchonak Caah Government He Riantuan Ti Ding In Ready Ka Si Ko Tiah Statement A Van Chuah Ve Cang\nTheihter nak: Ca reltu nih kan lung a buainak hnga lo theihter kan duh mi cu a tang ii Paragraph pahnih hi a hlan deuh hin NLD le Dr.sasa kong kha a si, Zei ruangah kan rak tar tthan ti ahcun an konglam pehzulh tein kan ii fiang khawh nak hnga caah serherh nak he kan vantar chih mi asi. A tanglei Paragraph pathum nak khi nihin a mah nih NLD chung ah ai tel nak ah alung lawmnak a rak tar mi cu asi.\nDr.SaSa, NLD အောင်နိုင်ရေး ai tel mi cungah a lunglawmhnak a langhter cang. Dr.Sasa zong tulio lungrethei ngai in a rak um. Chin ramkulh NLD nih teinak an hmuh khawhnak ding ah Dr.Sasa zong Campaigner ah telh a si timi thawngpang a um hnu ah a lung a arak I nuamh lo nak tete zong a rak um ve. A mah a chim ning ahcun NLD party ah luh in, Campaigner tiang va si ding hi Biachahnak ka tuah mi a si rih lo tiah a rak chimh. Lungtlinnak felfai tuah loin ka min an lanhgter kha a si tiah arak chim.\nHi kong he pehtlai in Dr.Sasa nih a mah pumpak in pehtlaihnak tuah a rak si I,cu ahcun NLD Campaigner si ding in biachahnak taktak a mah pumpak nih a rak tuah rih lonak kong cu an kan rak chimh.“Biachah nak fel zeihmah ka tuah mi a um rih lo tiah a rak chimh. Bia i ruah lio lawng a si rih. Cu caah thlacam nak in ka bawm cio hram uh ti zong in a rak chim fawm. Pathian sin in a ra mi fimnak, thawnnak ka hmuh khawh i a dik mi biachahnak ka tuah khawh nak ding ah Pathian ka hal piak cio hram uh” tiah Dr. Sasa nih a rak chim.Ca an kan kuat nak Screenshot zong a um nain zapi sin ah kan langhter lem lo tiah arak chim. A biapi bik mi cu Biachahnak fel raltha tein ka tuah khawhnak ding ah Pathian sin ah ka hal piak cio uh a timi hi a si.\nTutang ah a mah nih cohlan nak a tuah nak le ai lawmnak cu mipi sin ah langhter nak a tuah Cucu a tanglei ta an si:Chinmi caah hero bantuk a si mi Dr. SASA nih cathanh a chuah cang, Chin ram NLD caah biatak a chuah ve cang lai tinak a si. Chin ram NLD nih teinak an hmuh nak hnga caah Dr. Sasa min an langh ter ve mi kong ah a tu bantukin fianghlang tein cathanh a chuah hi a si.Cathanh chungah” Chinram NLD nih keimah zong akan telh ve caah ka lunglawmhnak ka chim kholo e tiah a chim. A sinain Chin mipi ca le Chin ram caah a si lai tiah a chim fawn. Pathian nih dirpi ko seh. Dr. Sasa cu zumhtlak a si peng ko caah Chinmi a kan deub hrimhrim lailo tiah kan i ruah chan ko. Amah nih a tial ning tein.\nHakha thawngpang relchap duh mi caah<<Kan innchung in a leng chuah tik ah hmur-kaa huh i huh ding. Kan i huh tik zong ah Ngandamnak Zung nih dingrep a ser ning tein i huh ding. Mibu in hnianghrawn lei siseh, Zaanglek (pumpululh telh) lei tuah siseh, Hakha Peng chung i tiva pawl ah ngahring dawi le ti i lio siseh, cun mizapi nih hman mi hmun nuam pawl ah mibu in um lo le tuah lo ding. Company le a dang chawletthal hna nih mibu in tuah mi thil zuar le thil phawtzamh nak tuah lo ding.Eidin dawr, rawl dawr le tamhnak dawr pawl zong Ngandamnak Zung nih nawl a chuah mi ning in dawr hon le zuar ding.\nPu Henry Van Thio Le A Thaisung Nu Than Tlang Anphan.Khuate Dangdang Ah Tlawng An Ii Timh Rih


Nu Nih I Tamh Tikah Theih Bak Ding A Bikin Lengah Minih An In Tamh Ah Cun Hihi Vai Ral Ring – Chin World News\nPosted By: thawng February 26, 2019\nChantiluan zong nih a kan phak chih ruang ah le a hlei in nupawl nih cun kan i manh lo caan ahcun dawr ah lutawl hi kan hmang cio hna. Dawr ah lu aa tawl mi nih cun inn ah mah tein lutawl nak in dawr ah caan rau loin sam pungsan duh ning tein tuahpiak a si tikah kan duh deuh dih hna. A sinain dawr ah kan lu kan i tawl tikah hin ralrin ngai zong a hau ve fawn.\nDawr ah lutawl le tamh a hmang mi nih hngalh ve hrim ding mi pawl cu; minung kan pum aa khat lio cio tikah kan hmanmi tamhnak he aa keih lo mi kan tampi. Sam rawng kan i thuh (color), Shampoo, pawngse tbt. kan hman mi zong i ralrin ngai a hau. Lutawl tikah pangka le aircon hon buin tutawl lo ding. Cun kan lu a kan tawltu a tam deuh cu an kuttin a sau mi in pakhat hnu pakhat in lu a kan tawl/kheuh tikah zawtnak i chonh a fawi tuk.\nKan lu a kan tawl dih in a kan malit/hmeh theu tawn. Kan lu nih hmeh a herh lonak hmun zawn hna ah a kan hmehsual ahcun ngandam faktuk in a hnorsuan khawh. Cu lawng si loin Sam rawng thuh tikah lu a thak, a lin bantuk le lufah in ni hnih/thum na um sual ahcun sii lei thiamsang mi sinah i piah colh.\nBiakilh: Lutawltu nih thianghlim tein customers sin ah a um a hau.


Kum 4 chungah President Donald Trump nih a tuahmi/tuanmi ansi – Chin Channel News\nKum 4 chungah President Donald Trump nih a tuahmi/tuanmi ansi\nNovember 1, 2020 chinchannelnews.com KNOWLEDGE 0\n8) Obamacare ruangah, health insurance ngei lomi cozah nih dantat mi phung a thah.\n10) Religious freedom act thar a tuah, biaknak zalonnak phung thar a ser, na zumhnak ruangah tazacuai khawh a si ti lo.\n14) Supreme court ah conservative, Pathian zummi judge pathum a thut ter hna cang.\n19, US Mexico border wall meng 200 tluk a lim cang. Meng 90 a thar chuah. Atu cu US Mexico ramri cu Mexico ralkap thong 20 nih felfai tein an chongh caah phungning loin US a lutmi an zor tuk cang. Mah ruangah rit si, mi tha lo, Gang le minung zual a zor. Nu tampi cu gang nih US ram chungah an luhpi hna I, an zuar hna. Mexico president thar he hnantlaknak laak in US le mexico ramri cu Mexico ralkap a conghter hna. Phungning lo lutmi, minung, gang le drug a zor.\n20. President Trump nih Israel le UAE karlak le Israel Bahrain ram karlak ah daihnak a serpi khawh hna. SalaiLairamthang\nHenry VanThio cu Vailamtlang a tlawng\nPu Zo Bawi”Chin State ah NLD nih 85 % teinak an hmuh lai, Cozah an Ser lai i, Party dang hmunhma pek an si lai loh”


Thawngpang Thar Le Lungput, Dirnak – The Cherry Par\nThawngpang Thar Le Lungput, Dirnak\nThawngpang Thar le Lungput, Dirnak. STIMULUS check ( Thinlung thawnter tu Tangka) Trump bawmhnak vuihnihnak cu avuihnihnak kuat kan si cang lai. Zahan nai kha ka raktialmi cu ataktak ah nan hmuh cang lai. Laimi micheukhat nih a lih longte te kan hmu bal ti lailo, ti le An timelineah mualphohter phunin an ka tar. Micheukhat nih an pu cupei lihchimmi pu a si cu an rak ka ti len. Comments ah. Atucu na hmuh taktak cangglai hi. $$$ zat cu kanmah le cotinvo zat in asi lai. Ka chim chungmi hi a tling taktak. Ka chimmi hi atling lengmang caah ka ka hi iven ahau. Donald Trump cu SIDNEY POWELL nih ruahchannak tha taktak a cheuh, a chimh. Thil lian taktakmi aithleng dingmi a um cang e a ti.\nCun vulei tuanbia chungah Trump le Joe Biden ithimnak cu a hmun cang lai. USA tuanbia chungah lih a tial hmasa bik ithimnakah le a sangbik ithimnak hrawkhrol apakhtnak cu Joe Biden pek a si cang lai i, Obama cu Vulei tuanbia chiabik nu le nu pa le pa ai umnak catlap petu tuanbia chiabik a tial ve. Nikhathmanh President a tuanmanh lailo tihi thimnak an luh le cangka in ka chunmang ka rak chim cucu ka hawi le nih an hmuh dih ko lai. Kei hi ka ka akha kan ti lai maw ka rak tichih rih kha avuihnihnak ak tialmi chungah. Cun Hibantuk Joe Biden a tanhhmi chungin ka zumhnak le kapum zong kachuahpi lai ka rak ti rih. Keihi hawi sinah bia dawhlo chimhi kai sum kachimmi hi atlin lengmang tikah biachim hi kai ralrin taktak.\nTrump nih achimmi cu Martial law phuan ai tim tiah, lihin lih media nih an ka ti cucu a dik lomi a si e a ti. Georgia Republican leiah Kelly Loeffler le David Perdue, cu january ni 5 ah Replican party itawnnakah biachimnak nak an ngei lai a ti. Tukum ithimnakah Trump nih Lih in Joe Biden nih a ka teituk a ti. Tukum ithimnak cu Lih in USA tuanbia thangbik a si lai. Ka fanu Ivanka Trump cu David Perdue, Kelly Loeffler caah georgia ah tinhmi tawnpumh tuahpiak hna ding in kal ai tim e a ti.\nJoe Biden Party hi an tuahnak le an ruahnak zohchunawktlak le i cawnawktlak pakhat taktak hmanh a um lo. Cu lakah kan tanh rih ko hna ah cun Tuanbia chiabikah kan tial, kan i telve, telhve kan si cang lai. Lih le biatak an i kawp kho bal lo, Joe Biden le Trump zong an ikhat kho ve lai lo. Kei khawika hmundah ka dir, nang khawika dah na dir ve. kanmah tein izoh hnik tuah usi. Atu kan dirnak hi kanlung put le kan duhmi kan ziaza dik cu a si ko hi.\nTeinak cu Dinfelnak nih a co te lai. Na hawile sinagh zalawngte in na kuatkhawh ko.\n← Democratic Pawl Cu An Tuah Sernak Pakhat Hnu Pakhat In A Lang Chin Lengmang Cang\nTrump nih US democracy uknak cu, Than Shwe le Kim Jong-un nih Kawlram le North Korea ram an uk bantuk in uk a timh ve →


Ralrin kan herh: UNHCR zung hmai ah misual nih Chin nu fir a timh | THE CHIN EXPRESS\nRalrin kan herh: UNHCR zung hmai ah misual nih Chin nu fir a timh\nMalaysia um Chinmi hna UNHCR zung kan kal tikah i ralring cio hna usih. Malaysia ah Chinmi a tlau i nihin tiang hmuh ti lomi zong an tlawm ti lo. Malaysia um Chinmi nih an theih cio nakhnga mah ca hi hrawm ve hna.\nZahan zingka 8:30am ah Chin nu cu misual pa nih UNHCR zung hmai bakah fir a timh, tiah Zotung A Secretary sin in kan theih. Chin nu hi Zotung asi.\nChin nu cu TB sii din ah UNHCR zung a kalmi asi. A min le amah hmanthlak cu kan langhter lai lo.\nUN kutka hram ah mi ngan nawnpi a simi minak pa nih ‘na UNHCR card ka piah’ tiah Malay holh in Chin nu cu a hal. A pawng ummi nu nih ‘zei dah naa sai’ tiah minak pa cu a leh.\nMinak pa nih Chin nu cu a baan le a sam in a dawh colh i a mawttaw lei ah a kalpi. Chin nu cu a lau tuk i a au. Pawngkam um taxi mawng pawl nih minak pa cu an au hnawh len nain ‘ka nupi asi’ tiin a leh hna.\nTaxi mawng pawl nih an auhnawh tuk caah minak pa zong cu a lau pah ve i Chin nu cu a zaam kho. A ttah buin UN kutka lei ah a tli. A thinphan tuknak ah a tha ther dih.\nMinak pa nih hin thil chuh zong a tim lo, Chin nu bak kha kalpi a timh.\nUN kutka lei ah Chin nu a zaam cangka in minak pa cu a zaam ve. An tlai kho lo. Taxi mong pawl zong nih zei miphun asi an hngal lo. Chin nu zong nih a hngal lo.\nMalaysia ah caan saupi a um cangmi Rohingya Muslim asi men lai, tiah an zumh. Malaysia ahhin Rohingya misual bu (gangster) an um. Tlaihhrem ding le nupi caah nu fir an hmang. Tangka in tlanhter dingah pa fir zong an hmang. Kum 2013 ah Chinpa pakhat zong an rak fir i ni tampi chung thi dengin an hrem hnu ah RM10,000 in an rak tlanhter hna. An tlanh hnu ah Chin pa cu sau lakte sizung ah a um.\nChin nu hi kum 20 in 30 kar hrawng asi. Kum 3 hrawng a simi fapa 1 a ngei.\nTB an ngeih caah an nufa in zing fatin UNHCR zung ah TB sii din dingin an kal peng caah UNHCR zung pawng i a dir tawnmi taxi mong pawl nih an hmuh peng hna i minak pa cu a va asi lo an hngalh.\nA fapa cu sii din aa lim cang caah zahan zing cu amah lawng in a kal.\nChin nu le a chungkhar hi US an kal deng cang nain TB an ngeih ruangah sii a ding liomi an si.


Mid-America Chin Christian Fellowship (MACCF) cu Chin Evangelical Churches (CEC-USA) tiin September 9,2021, general meeting ah a min thlen a si. MACCF cu December 19,2009 kum ah Khrihfabu (13) fonh in hawikomhnak bu rak dirhmi a si. Cu hawikomhnak a rak dirnak aruang cu Mid-West area ah khuasami kan miphun riantuannak hmun ah a ummi hna nih ngeihchiatnak an ton tik ah zohkhenhnak kong ah harnak an rak ton caah. Hi hawikomhnak bu hi rak ser a si. Cu ticun Khrihfabu pakhat le pakhat pehtlaihnak an rak tuah tik ah ngaihchiatnak le lunglawmhnak an ton caan ah an rak i hrawm hna. 2004 kum ah CBCUSA cu rak dirh a si ve. Chinmi holh khat a hmangmi a dang in um cu a si kho lai lo hmun khat ah riantuanti ko hna u sih tiah sawmnak a rak um tik ah 2014 kum ah CBCUSA he 3% (percent) rak pek a si. Mission riantuannak cu local church nih thiam ning cio rak tuan cio a si.\nKum (12) chung hawikomhnak bu in ai hruaimi cu hawikomhnak a fehchin lengmang tik ah ramchung, ramleng mission riantuannak kauh deuh a herh ko tiah ruah a si tik ah fellowship cu Churches in thlen a si.\nChin Evangelical Churches cu Baptist Khrihfabu kip fonh in riantuanmi bu kan si. Mission rian ah zumhnak ai khatmi bu kip fonh in riantuannak bu a si. ECCUSA cu Inter-denominational a si. CEC-USA abia pi in ai hmaitlakmi cu Mission riantuannak thawn ter a si. Kan Bawipa Jesuh fialmi “Khuazakip ah va kal u law miphun vialte kha ka zultu ah va ser hna u; Pa le Fapa le Thiang Thlarau min in tipilnak va peh hna uh.”(Matt.28:19) tiah felmi rian pehzulh hi a si. CECUSA nih mission rian pehzulh in tuan ai thimmi cu Asho Chin kan miphun hna sin ah a si.\nRev. Arthur E Carson le Laura Carson cu 1888 ah American missionary in Asho Chin sin ah an rak phan. An phaknak khua a hmasa bik cu Thatyetmyo a si. A hmasa bik Chin Mission an rak thawknak hmun a si. Kum (9) chung Asho Chin sin ah Mission rian an tuan hnu ah Feb. 2, 1899 ah Thayetmyo an chuah tak i Hakha khua an phak cu March 15,1899 ah a si. Rev. Carson le Laura cu tlarau lei ah a tlaumi Chinmi phun khamh ding ah kan kawl tu an si. Rev. Carson keneh zul in Asho Chin nih Jesuh Khrih cu Pathian a si tiah an zumhnak ding ah hmaitlak in mission rian tuan ding a si. CECUSA cu kan miphun taksa, thinlung le thlarau lei ah kan luat i kan damnak ding ah riantuanmi bu a si lai.\nChin Evangelical Churches, USA zumhnak tlaihleng cu Baibal chirhchan le Protestant zumhnak hram pi chirhchan in a chuakmi a si. Baibal hi zumhnak hrampi a si(The Supreme Authority of the Bible) Biaknak le uknak then ding (Separation of Church and State; Ref. Mat.22:21) Khrihfabu bing nawlngaihnak(Autonomy of the Local Church) Zumtu Poah Thlangbawi an si dih(Priesthood of All Believerse) Zumtu lawng tipilnak pek ding(Believers’ baptism) Khrihfabu zalonnak(Christian Liberty) Ref: Rev. Sang Awr nih Baptist tuanbia le zumhnak a tialmi cauk page 318 chirhchanmi a si.\nRef: Rev. Sang Awr nih Baptist tuanbia le zumhnak a tialmi cauk page 318 chirhchanmi a si.


SBS Language | COVID-19: Zeitluk in dah zawtnak langh lo in a um kho mi a si i kan tih/thinphan awk a si maw?\nCOVID-19: Zeitluk in dah zawtnak langh lo in a um kho mi a si i kan tih/thinphan awk a si maw?\nZohfelnak an tuahmi nih an hmuh khawh mi cu zawtnak hmelchunnak nih a tlunh lomi hna milu zei mawzat sin zawtnak an hmuh. Zawtnak hmelchunnak kan ngeih zong ngei lo zongah kan za tein zohfelnak kan I tuah dih ding tuah lo ding kongah mifim pawl nih cuaithlaitinak tuah a si.\nCOVID-19 zawtnak hmelchunnak pawl kan I ralrin awk ding asi mi hna taklinh, khuh le thawchuah har ti bantuk pawl hna cu chimh le relh kan si cang hna.\nRam tam nawn nih zohfelnak an tuah mi chungah zawtnak hmelchunhnak a ngei lo mi milu cheukhat hna cu COVID-19 zawtnak an rak ngei i cu an hmuhnak ram hna cu Iceland, China, Japan le hika Australia ram hna cu an si.\nChina ram i zawtnak zohfelnak a tuahtu hna nih an hmuh mi cu mizaw milu 78 chungah mizaw zatuak 42.3% hna cu zawtnak hmelchunnak an takpum chungah hmuh a si lo.\nAustralia ram ah zohfelnak an tuah mi, Thorax nih ca thanh an chuahmi chungah an langhter mi cu Greg Mortimer Tilawng in khual a tlawng mi chungah mizaw milu 217 hmuh an si I, cu mizaw hna chungah minung 10 chungah 8 hi an takpum chungah zawtnak hmelchunhnak hmuh a si lo.\nZawtnak hmelchunnak tlunh loin zawtnak I chawnh ti mi le zawtnak hmelchunnak a langh hlan ah zawtnak I chawn timi cu zeidah a si?\nWorld Health Organisation nih cu pahnih hna a danning cu fianternak a tuah. Relnak\nZawtnak hmelchunnak tlunh hlan ah zawt (Pre-symptomatic) timi cu zawtnak hmelchunnak nih an tlunh hlan zawtnak I chawnh a si.\nZawtnak hmelchunnak hmuh a si lo buin zawtnak rak I chawnh khawh a si thiamthiam ko. Zohfelnak an tuahmi chungah an I chiahkinmi nih a langhter mi cu zawtnak hmelchunnak hmuh a si hlan ni in 3 ah zohfelnak an tuahmi hna chungah zawtnak hmuh a si.\nZawtnak hmelchunnak tlunh loin zawtnak I chawnnak (Asymptomatic) kan ti mi cu khat le khat zawtnak hmelchunnak tlunh loin COVID-19 zawtnak I chawnh khi a si.\nCuti sicun a tuanbik zohfelnak an tuah mi he pehtlaihin mifim thiam pawl nih zei khua dah an ruah?\nRaina Maclntryre nih minung kan pum chungah “COVID-19 zawtnak hmelchunnak tlunh loin le zawtnak hmelchunnak hmuh hlan in zawtnak I chawnh khawh a si mi hi cu a cang duh ngai mi a si ko” tiah chim.\nHmun dangdang le tar zohkhenhnak hna ah mizaw zatuak 50 in a cung deuh hi zawtnak hmelchunhnak hmuh piak an si lo tiah zohfelnak tuah mi chirhchan in a chim.\nMay thla hramthok ah khan, Melbourne khua khua ah sangveng pakhat a si mi Bacchus Marsh tar zohkhenhnak Grant Lodge ah riantuantu pakhat cu zawtnak hmelchunnak nih a tlunh lo buin COVID-19 zawtnak a rak ngei.\n“Hi kongah hin I kan I el len ding a si ti lo. Zei khawh a si hmenh ah kan dih lakin zohfelnak kan I tuah dih ding a si ko, silole a zaw mi hngalh loin um a si ko hnga” tiah Maclynrte nih a chim.\nZawtnak hmelchunnak nih tlunh loin mi an zawt mi kongah mifim thiam hna cheukhat cu khuaruahhar in an um.\nSanjaya Senanayake cu Australian National University ah zawtnak rungul I chawnh kongah hngalhnak a ngei mi thiamsang pakhat a si.\nChina ram i zawtnak zohfelnak an tuahmi chung i zawtnak hmelchunnak tlunhnak hmuh loin a zaw mi hna he pehtlaiin biafunnak a chim mi cu zawtnak hmelchunnak hmuh piak a si lo mi pawl cu rehkhumhnak ah an um lo a ruang cu zawtnak hmelchunnak an pum chungah a lang lo.\n“Zohfelnak a tuahtu hna nih mi zawtnak lamdang in a puan than nak dingah ralrinnak an ngei lo” tiah a chim\nFebruary thla chungah khan WHO China Joint Mission Report nih an hmuh mi cu zawtnak hmelchunnak nih tlunh loin a zaw mi hna cu tam deuh cu zawtnak felfai deuh in zohfelnak tuah caan a phak ah an pum chungah hmelchunnak a lang than.\nCu hna pawl cu zawtnak ngeih ruah ah maw zohfelnak ngeih ding cun an kal hnga tiah Senanayake nih lung awk tawm ngaiin a um.\nRikhiah piakmi a dang, catial thiam pawl nih an lungtlin ve mi cu zawtnak hmelchunnak hmuh a si lo mi mizaw pawl hna zei tluk dikfel in dah zolfel an si. Zualhma ngaiin a zawt tung loin le za ah za dam pian fawn loin um khawh a si ma? Tahchunnak ah an um sawh ko cun a tha ngai ko nain eksisai tuahnak ding tiang tak cu an lung nih a phan lo?\n“Zawtnak hmelchunnak tlunh loin an zawtmi kongah zohfelnak an tuah mi i phichuak ah dannak a um” caah zawtnak hmelchunnak a langh lo buin COVID-19 in a zawmi hna kongah kan fian khawh hnga ding tluk in kan fiang kho lo, I fiannak dingah rikhiah piaktu a si tiah a chim.\nIceland ram i COVID-19 in a zaw mi zatuak 50% tluk cu hmelchunhnak nih tlunh loin an zaw, Japan ram ah zatuak 30.8 tluk cu hmelchunnak nih tlunh loin an zaw a si nain China ram i zohfelnak tuah mi he cun zatuak 80 tluk bak in a thlau.\n“Khoi zei deuh dah a hman ti theih khawh a si lo. Cun COVID-19 zawtnnak hmelchunnak nih tlunh loin an zawt mi kongah cun kan hun I fiang duahmah cang ko nain a ra lai dingmi can ah zeitluk in dah a kan hnarsuan lai ti belte cu kan hngal kho rih lo."


Khuapi Chungah Kah Lo Ding Nan Ti,,, Khuate Ummi Hi Minung An Si Ve Lo Maw\nKhuapi chungah kah lo ding nan ti lengmang mi hi…Khuate ummi tah minung an si ve lo maw? Kan dohmi MAH ralkap hi ramsa an silo eee.\nCNA/CNF le tualchung Miphun runvengtu hriamtlai hna nih kan khuate vialte kan nunnak pek in kan venhim lai.\nCDM a lami Siangcachim le Sianghleiruun kai kan mino vialte nih kan fimthiamnak kan chuah lai. Ram chung ram leng ummi kan nulepa vialte nih ngeihchiah chawva bungh ve uh. Cuticun hmailei kan ram a sertu ding simi kan fale hna fimcawnnak biatak tein kan tunmer lai.\nRal kan tei tikah kan ram serthan nak caah a biapi bik a simi fimthiamnak hriamtha aa tlaih kho mi chanthar (New Generation) mino tampi kan chuahter khawh hna a herh. CBCUSA Youth Director Za Thawng Cin nih cun hitihin a chim “Ralhrang nih uk tthan nak hmanh in ka ttih deuhmi cu next generation ah Chin mino cacawng loin chimh cawnpiak khawh lomi an tam tuk te sual dingmi a si.” Salai Aung\nSaya Thla Hmung- Khuai ka dah na um ?…. Genesis 3:9- Zeizong vialte a hmu kho tu Pathian nih Adam khuazei ka dah na um a ti mi hi ruah awk a um ngaingai, zei ca’h tiah Adam kha a um nak ding hmun ah a um ti lo ca le Pathian nawl a ngaih ti lo caah Pathian thinlungah a tlau! Nihin ah Pathian rian tuantu pastor le Evangelist pawl khoizei ka dah kan um cio? Kan Dir hmunah kan dir maw ti hi i ruat tuah hna usih. Kan rian lo hna kan tuan sual maw? Kan um lo nak ding hmunah kan um sual maw?zumtu zong kan tuah lo ding kan tuah sual maw? Khuazei ka dah kan um?\nNihin kan ram nih a ton mi thil kongah Pathian nih a kan pek mi rian cio ah Ramkhel politicians pawl nih an rian te um ve i Ram hruaitu an rian te an tuan mi a um. Kan nih zumtu le Pathian rian tuantu Pastor le Evangelist pawl kan rian cu Khrih a zum lo tu nih Khrih an zumhnak hnga le Satan nih muihnak thongah a thlak mi hna chanhchuah tu dingah Pathian nih ria a kan pek ti hi a biapi bik in kan ruah awk a si.\nNihin niah laimiphun chungah thencheunak le lungkhah lonak a chuahter tu hi Pathian rian tuantu cheukhat kan si, pakan khengkawl nak ah Khrihfabu hi kan hman rua tiah ka ruah! Cucu A peng a tlang a miphun in khrihfabu kan dirh tikah cu nih an van hrinmi lungput cu Nihin ah a theitlai kan miphun nih kan hmuh cang hih, Pangchia le Pangtha A si tu cu nang mah nih zoh ko.\nNihin ni ral ngan pi kan doh lio ah a miphun hoih in le Pengtlang hoih in kan i thencheu dih mi hna zong hi Piangthar loBawican a duh mi a mah le a mah a cawisang mi pastor le Evangelist pawl nih thlaici kan tuk mi te a si ko hih.”A UMNAK HMUN AH A UM LO MI CU HNAWMTAM SI”\nZalonnak Ahmu Ballomi Chin Miphun le Chin ram →\n← Chin Miphun Dihlak Kan Lung Aa Rual NI cu Teinak Kan Hmuh Ni Asi Ve Te Lai


Kawlram Kong UNSC Innka Hrenh Biaruahnak An Ngei – Buanchukcho\nKawlram Kong UNSC Innka Hrenh Biaruahnak An Ngei\nKawlram Kong UNSC Innka Hrenh Biaruahnak An Ngei Kawlram kong he pehtlaih in UN security Council chungtel ram hna nih nizaan August 17 ah rotating chairman India UN palai T.S. Tirumurti hruainakin innka hrenh biaruahnak an ngei.\nUNSC nih Kawlram kong ceihnak ah ASEAN special envoy to Myanmar, Brunai foreign minister- 2 Dato Erywan Yusof zong bia a chim nain zei kong dah an ceih i, ASEAN palai nih zeidah a chim i, zeitindah tawlrel an timh ti belte cu zeihmanh a chuak rih lo tiah theih a si.\nRalhrangbu nih nawlngeihnak a lak hlan ah covid runvennak ah rian tampi an tuan khawh. Atu Kawlram ngandamnak lei riantuannak cu thazaang a der tuk cang.\nHi bantukin dirhmun ah sii inn, siibawi, ngandamnak lei riantuan hna ti hin an doh mi hi cu cohlan khawh a si lo.Covid sii a chun cang mi zong 3% lawng an si rih tiah Mr. Kariuki nih a chim.\nHi China sii a hmang mi Peru ram ah zohfelnak an tuahmi data ningah sii voihnih a chunh mi nih zawtnak 50.4% lawng a ven khawh caah zawtnak doh khawhnak ding ahcun duh ning in a cak lo tiah South America ngandamnak vuanci zung nih an thanh.\nCucaah, mithiam pawl nih sinopharm vaccine dose 2 lak hnuah booster dose voikhat lak hi ruah a herh ngai tiah an ruah.Amah belte cu mah vaccine nih thih khawhnak chance 94% hrawngin a khamh khawh ve tiah an ti.\nPeru ram National Health Institute le Institute dang pahnih in mithaim hna nih China, Beijing Institute of Biological Products nih a ser mi Sinopharm (BBIBP-CorV ) sii hi voihmih a chun cang mi Frontline workers sing 4 hna sin in zohfel mi a si.\nPeru ngandamnak lei riantuan hna nih Sinopharm sii lawng hi an ram ah an hman mi a si i, a ruang cu mah sii hi an ram ah a phanh hmasa cem a si ruangah a si i, atu cu AstraZeneca le Pfizer zong an chunh khawh ve cang tiah theih a si.\nSinopharm sii a chun cang mi Cambodia, UAE le ram cheukhat hna cu US le UK sii he booster dose voikhat pek dingin chimh an si.\nPeru health institute in Dr. Leli Solari nih; a tha cem mi cu a voithumnak sii i chunh a herh hrimhrim ti hi a si. A voithumnak hi zeitik ah dah chunh ding a si lai i, zei vaccine dah kan hman lai ti hi a si tiah a chim.\nSinopharm hi 50.4% lawng zawtnak a ven khawh mi cu a tha a der deuh tiah ruah a si nain WHO nih a pom cang mi a si i, doh khawhnak level 50% a si ahcun a pom mi a si.\nWHO nih China nih covid sii a ser mi hi zohfelnak an ngeih hmasa bik ahcun 78.1% in zawtnak a do khawhmi a si tiah a chim.\nAA Nih Hramhram In Ralkap Training An Kai Ter Mi Hna Tampi An Zaam\nဂန့်ဂေါ – ကလေး ကားလမ်းမှာ ဆောက်လုပ်ရေးကား မိုင်းမိလို့ လမ်းလုပ်သား ၅ ဦး ဒဏ်ရာရ


Pathian tha:Laimi zong minung pa2 Mp ah thim an si cang hi. – Lai Lungrawn Post\nPathian tha:Laimi zong minung pa2 Mp ah thim an si cang hi.\nKawlram Caan karlak Cozah thar ser a si. Pyidaungsu vuanci ah Chin miphun pa 2 an tel\nMin Aung Hlaing nih rampi nawlngeihnak hramhram in a lak hnu ah 2020 rampi thimnak ah mipi nih thimhmi MP hna nih dirhmi Central Representative of Pyidaungsu Hluttaw-CRPH khuakhangnak in caan karlak Cozah- National Unity Government NUG cu 2021 April ni 16 ah dirh a si.\nMah cozah ah hin President, State Counsellor, Vice President, Vuancichoh le Vuanci thanah 11, an dihlak minung 15he ser a sii, Chin mi pahnih Dr. Sa Sa le Dr. Lian Hmung Sakhong zong vuanci ah an tel. Vuanci pa 11 tangah Duhvuanci pawl pa 12 an chiah, kan ram dirhmun zoh ah abiapi ngaimi rampi kilvennak lei tlaitu Defence Minister tangah Duhvuanci pa 2 an um.\nMeithal ngei lo le raltuk training kai lo in ral doh i timh ding a siti lo


SBS Language | Lungthin Ngandam Lonak Kong Theih A Herhmi\nLungthin Ngandam Lonak Kong Theih A Herhmi\nLungthin ngandam lonak a ngeimi pawl hi taksa pum ngandam lonak nih fawi deuh in a tlunh khawh hna. Zeihmanh rel loin um ahcun a zual chin kho i dam lonak dangdang a hrin khawh. Asinain, a caan lio te ah thlop le zohkhenhnak nih I hrim thannak le damnak a chuahpi.\nKum khat chungah Australia rammi panga chungah pakhat poah cu lungthin lei damlonak nih a tlunh hna. Cu nih a langhter mi cu Australia ram mi an dihlak chungah zatuak 45% nun chungah voikhat tal cu lungthin ngandam lonak nih a tlunh hna ti khawh a si.\nLungthin dam lonak hmelchunhnak hi a ruahawk hngalh lo fawite\nTha tein zohkhenh le thlopnak thawngin mi tampi an dam than\nNa ngamhtlakmi sinah na lungchung I a ummi pawl chimphuannak hi tuah hmasa cem dingah a tha bik mi a si\nAustralia rammi le vawlei cung mi nih an ngeih khunmi damlonak Lungthin nuam loin um le lungretheihnak hi a si.\nLungthin nuam loin umnak zawtnak hmelchunhnak:\nLawmhnak an rak pe tawntu thil nih lawmhnak an pe kho ti lo, cuchungah tuah na huammi pawl zong a tel kho.\nMibu sinah tlawnlen duhnak na ngei ti lo\nNa ih caan le na khurkhua ruahnak ah thlennak a um lai\nNa thin a tawi lai\nNa ing-puan a fawi lai\nMi dang bia le hmurka na in na harh deuh lai\nNa tah le mitthli tlak a fawi deuh lai\nZawtnak hmelchunhnak hi cu a minung hoih in a dang kho mi a si tiin Siibawi thiamsang pakhat a si mi Maria Kangas nih a chim.\n“Zawtnak hmelchunhnak cu a phun a tampi kho I hi vialte zawtnak hmelchunhnak nih an tlunh dih lai tinak a si hlei lo,” tiin Dr Kangas nih a chim.\nAn lungre a theihtertu hi a tlangpi in chim ah cun thil ningcang loin a kal sual lai ti phannak le mibu si an chuah tikah soinak le zohchuknak an ton sual lai ding kha an phang tiin a chim fawn.\nLuan tuk deuh in ttih le phang in um. Hawidang nih thil pakhatkhat an ttih mi nak sang deuh le thuk deuh in va tih le thinphan hnuh khi a si\nLungretheih zawtnak hmelchunhnak\nLungthin dai tein um um thiam lo\nThil poipang a cang sual lai tiin thlalau in um\nThin turning hawihlan nak in ran deuh\nThawpi chuah lengmang le thaw chuah hawihlannak in ran deuh\nDerthawm deuh in um\nThlanti chuah silole ther\nZaan ih khawh lo\nTha tein khuaruah khawh lo, a tu lio caan thil a cangmi ruah loin thil dangdang kong ruah\nA lungre a thei mi kip le thinphang thlalau in a um mi poah lungthin dam lonak an ngei tinak a si lo, nain nitin na khuasak le umthutnak ah dawnkhantu a si ahcun a ran nakin bawmh le ruahnak na hal hna ah a tha lai tiin Dr Grant Blashki nih a chim.\n“Inn rian tuan thiam loin na umm, a silole rianhmun ah rian tuan thiam loin na um ti bantuk hna a si ah khan cun khakha ralrin petu hmelchunh cu a si hnga” tiin a chim.\nLungreithihnak le lung nuam loin umnak zawtnak nih mi cheukhat cu an thin a tawiter deuh, an ingpuan a fawi tikah an thinhunnak kha an I sum kho ti lo. Cu nih thil hmete a si ko mi kha thil poi le thil ngan ah an canter tiin Dr Kangas nih a chim.\n“thil hmete a si ko mi kha a thuat a thuat a donghnak ahcun a hun puak I cu tikah an nupi le pasal silole an chungkhar le an fale nih ‘ziah cu ti pi cun thil a can hnga?’, an ti. A ngai te ti ko lo ah cun a nu silole a pa maw, mi pakhat I a tuar in nak kha an theih thiam piak ti lo, caan sau nawn a in lawng in a rak in caah a si” tiin Dr Kangas nih a chim.\nMah le mah I uk khawh nak an chung ah a um lo tikah thil pakhat an tuah mi nih fawi tein a lem khawh cang hna I tahchunnak ah zuu le sa, gambling le adangdang pawl kha sum kho ti loin an nun ah a um cang tiin Dr Kangas nih a chim.\nZawtnak Hmelchunhnak Hngalh Khawh Zau I Zuam\nHarry Minas cu University of Melbourne ah Global and Cultural Mental lultai a si\nMi pakhat a umthutning le a cawlcanghning a thlen ahcun a hngal hmasa cem tu ding cu amah he naihniam in a umthu mi kha a si, cu tikah a biapi mi cu zei rel loin um piak lo ding kha a si.\nHawihlan I a pehtlaihning nakin thuk deuh in a pehtlaih ding le hawikomhnak a ser ding a bia ngai cun, “zeitin na tha maw, zei na lawh tile zei dah cang ti a hal awk a si” tiin a chim.\nMi pakhat nih a thinlung ah a ummi kha zalong tein a chim phuan khawh nak ding tiangin pehtlaihnak tha ser hi a biapi tuk mi a si. An bia tha tein ngaih piak deuh ding mi kha, an mah sawlphel tu, sik le cawn piaktu si nak nih an dirhmun a zual ter deuh\nRalzam le mipem dirhmun in a rak phan mi tam deuh cu hi bantuk thil an ton caan ah bawmh an hal tawn lo. Bawmh hal loin an um caah an chungkhar ah le pumpak an nun ah ttumchuknak le buainak in a khat. An khuaruahnak hawi he khat ti lo an thinlung ah daihnak a um kho ti lo.\nNa hawi silole na nulepa na pawngkam minung hna an thutdir le an cawlcanghnak ah thlennak a um tikah a hngal hmasa cemtu cu nangmah na si caah hawi hlan nak in na pehtlaihning nak tha tein pehtlai law a lungchung a ummi bia hna na sin ah a chim khawh nak dingah nangmah bawmhchanh khawhnak lam sial piak.\nNangmah nih na bawmh khawh lo sual zongah a bawm khotu ding sinah kalpi le a dangdang in lam kawl ding cu nangmah na rian a si. Caan a um lio te ah bawmhchanh le thlop an si ah cun an i hrim kho than i an dam kho than.\nBawmh hal khawhnak cu 13 11 14 phone in chawnh khawh an si. Cun Beyond Blue zong pehtlaih khawh an si i beyondblue.org,au an website zongah len khawh a si.


TTIHNUNG SI CANG, KNU LE RALHRANG KAWLRALKAP NIH THANHNAK AN TUAH – The Chinlung Post\nApril 4, 2021 admin Local News 0\nKNU le ralhrang kawlralkap i hrocernak cu a linsa ko cang. Mipi caah cun thil har taktak pakhat cu a si hrimhrim ko lai. Karen ramkulh konghe pehtlaiin KNU nih thanhnak an tuah bak in, Kawlralkap ralhrang hna nih thanhnak an tuah ve. Ttihnung ngaingai si cang. KNU le ralhrang kawlralkap hna cu biatak tein tukdohnak an tuah lengmang.\nHi lio caan ah KNU nih nizan ah thanhnak an tuahmi cu Karen ramkulh chungah ahopaoh lamzawhnak tuah ruangah ralhrang kawlralkap nih hna hnawhnak an inpek hna ahcun rak kan chim uh, kan i kilven hna lai. Cun CDM tuah ruangah a nunnak a him lomi nan um asi zongah nan mah humhhim dingin timhcia kan si. Mipi siseh CDM cu kan kilven in kan humh him hna ding asi tiah thanhnak an tuah.\nHi konghe pehtlaiin ralhrang kawlralkap hna nih thanhnak ttihnung ngai in mipi cungah an tuah ve colh. Ralhrang kawlralkap hna nih Karen Ramkulh Dooplyaya pengah lamzawhnak a tuahmi nan um or lamzawhnak nan tuah asi bak ahcun kan in kah hna lai tiah nizan ah zanlei ah thanhnak an tuah ve. Mipi pawl nih an ngamh ve lo caah tiva ah duhlonak an langhter tthiamthiam.\nRalhrang Pali nak tlawmlo an thi:Tuzanlei Tamu ah thil a cangmi khuaruahhar ngaingai asi ko. Ralhrang kawlralkap a tlawmbik minung pali nak tlawm lo an nunnak aliam tiah theih asi. Sagain ramtthen Tamu ah tuchun April zalei suimilam pali hrawngah bomb puahnak a um. Hi bomb puahnak ah ralhrang kawlralkap minung pali nak tlawm lo an nunnak a liam theih thanh nak an tuah.\nTuzan lei Tamu ah bomb a puahnak hi khuachung ah a si. Ralhrang kawlralkap hna cu khuachung ah an i chok hna i, culio ahcun bomb hi a puak tiah an chim. Hi konghe pehtlaiin minung pakhat nih a chimmi cu bomb a puah ruangah ralhrang kawlralkap minung pali nak tlawmlo an thih pin ah hliam atuarmi zong zeimawzat an um tiah a chim chih.\nCun hi bomb puahnak ruangah civil mipi a nunnak aliammi an um maw um lo. Culawng siloin hliamhma a tuarmi an um maw um lo timi theih asi rih lo. Tamu lei thawngpang hi a vun linsa ngaingai cang. Nizan zong ah Tamu hlei pakhat zong an hrawh dih. Culawng siloin naite nizan tihni ti awk zong ah ralhrang kawlralkap le mipi karlak ah tukdohnak arak um cang.\nTamu Myo Nang Phalong sang hna cu Martial Law an thanh i, minung pakhat kahthah asi. Nang Phalong sang ah ralhrang kawlralkap hna nih April nikhat ah mipi an kah hna i, Kum 26 a simi Chinpa Salai Thong Hoa Gin zong a nunnak a rak liam. Tutiang ramchung buainak ah alinsa ngaimi cu Tahan le Kalay hi an si.\nKIA NIH PIPE LINE HRAWH AN TIMH CANG, MIPI ZAM DIH UH AN TI CANG


Nihin Lawngah Kan Chin Pasal Tha Minung 9 An Thi I Minung Tampi Nih Hliam An Tuar - TIMES OF CHIN NEWS\nNihin Lawngah Kan Chin Pasal Tha Minung 9 An Thi I Minung Tampi Nih Hliam An Tuar\nPosted By: thawngthawng May 5, 2022\nNihin May 5, 2022 ni cu kan chinram pi nih zeitik hmanh ah kan philh khawh lo ding mi kan ram chungah chun mui atlung mi bantuk in ka mithli in akhat dih. Kan ram asi mi kan Chin rampi cu ralkap uknak in kan luat khawh nak ding caah tiah hriamnam tlaih in kan ram pasal tha hna nih an i zuam cuahmah. Hi ralhrang kan doh nak ah hin kan biak Pathian nih akan ttang pi caah nihin tiang cu kan kal khawh.\nKah doh nak kip ah kan ram pasal tha hna nih ralhrang cu tampi an thah peng hna. Asinain nihin ni ah ahohmanh nih kan i ruah bal lo mi le kan theih duh lo tuk mi Hakha-Falam kar ramthlo khua kah doh nak ah kan ram pasal tha CNA in minung 5 le\nCDF in minung 4 nih nihin lawng bak ah kan Chin ram caah an nunnak an pek. Cu lawng si loin hliamtuar zong an tam i minung 15 hrawng an si i an hliamhma afak tiah kan theih. Kan Chin ramkulh caah nunnak nihin ah nunnak ape mi hna kan theih khawh mi hna cu CDF lei in Salai Tha Hlei Sang(Sangbawih),\nKachin ram ah Bolawng training kum tampi na va kai mi CNA ralkap Salai Van Biak (a rank bo 2), CNA hriamtlai Thawng Hup Lian (Hakha Khuathar), CDF in Thawng Tha( Tlang Khua), CNA aa dinh hnu ah CDF ah a lut tthan mi a si, cun\nSalai Dawt Tha Cung an si. Mah zatzat nih nunnak nan pek mi hi kan celh hrimhrim lo. Nan dih lak nan miphun hawi asi mi nih kan in philh kho hna lai lo i upat nak sangbik zong kan in pek hna. Atutiang zong hi kah doh nak cu dai lo in an ikap caah kan pasal tha hna an him nak ding caah thlacam piak chih hna usih. Kal tak mi chungkhar Pathian nih hnem ko han seh. R.I.P Chin Heros


March Ni 10 Phunghram Remhnak Ah USDP Le Ralkap Nih Federal An Duh Lo Nak An Langhter Part (11) – Chuncha News\nUADP le Ralkap cu tangti an si kan ti lio ah UASDP Center Chairman nih Ralkap he kan tangti lo tiah a rak chim mi cu hlenthawinak a si zia cu March ni 10 ni Phunghram remh ni ah hmuh khawh a si. Mahte in Chief Minister thim khawhnak pohmah khi Federal zauk phung ah a biapi cem mi silo in a biapi mi pakhat tu a si ve. cu pohmah 261 remh ding biatung an rak dirh lio ah NLD nih a van hnon khawh tik ah Tlangcung Party tete le ramkheel thuk deuh a bih lo mi nih cun NLD nih Federal a duh lo e tiah an soisel hna. USDP le Ralkap nih pohmah 261 hmanh remh an duh tung i March ni 10 ni I remh ding chuahpi mi an pom khawh lo ahcun pohmah 261 remh ding an rak ti mi kha Tlangcung mi phun Party pawl hlenthawi nak le dehdainak a si zia a fiang khun.\nMarch nihran ni remh ding hna cu;\n2008 phunghram pohmah (5) : Ramchung vawlei tang le tichung thilchuak le vawlei cung thilchuak nak hmunhma vialte hna cu phunghram ning in fehter a si ni thawk in a hmun peng lai.\nRemh duh ning: Ramchung vawlei tang le tichung thilchuak le vawlei cung thilchuak nak hmunhma vialte hna cu phunghram ning in fehter a si ni thawk in a hmun peng lawng si loin hmailei caan zong ah vawlei tang, tichung le vawlei cung in thil a chuak kho ding mi hmun le hma vialte zong aa tel chih lai, tiah USDP Party in U San Than Naing nih biatung a dirh.\nNote: USDP nih kan ramchung thilchuak mi vialte le a chuak kho hnga ding mi hmun le hma vialte ralkap kut le phunghram tawhhrenh chung ah chiah duahmah an timh.\n2008 phunghram (6/d): A dik I zulhphung tling te in Party kip/tling fawnh democracy nining serchuah ding.\nRemh duh ning: Adik mi Party kip/tling Democracy serchuah ding tiah thlen ding in NLD Party in U Thun Aung nih biatung a dirh.\nNote: Ralkap le USDP nih an duh ning ahcun A dik i zulhphung tling te in Party kip/tling fawnh democracy nining serchuah ding tiah an ti mi ah Adik I zulhphung tling a ngei mi /a zul mi tiah an ti mi hi kawl zulhphung maw/ ralkap zulhphung dah an chim duh mi a si hnga. hi biafnag hi USDP le Ralkap nih an duh lo caah aa remh kho lo.\n2008 Phunghram (6/f): Ramchung Miphun Ramkheel lei i thithruainak ah ralkap hi an i tel hrimhrim lai.\nRemh duh ning: Rampi Miphun Ramnkheel i thithruainak ah ralkap cu mipi duh ning hoih in tel ding, tiah NLD lei in U Thun Aung le U Thun Thun Hing an dirpi.\nNote: Ralkap hi ramkheel an I tel chung poh cu phunghram aa remh kho lo ti kha a fiang. Phunghram remh loahcun democracy taktak hmuhnak a um khawh lo caah USDP le Ralkap nih democracy an aupi mi cu a deu le mihlennak a si. ralkap nawlngaihnak a thawnnak hram zong a si.\n2008 phunghram (7): Rampi cu a dik I zulhphung tling a zulmi Party kip/tling sining in kalpi ding.\nRemh duhning : Rampi cu a dik mi Party kip/tling Democracy sining in kal ding tiah NLD in U Thun Aung le U Thun Thun Hing nih thlen ding in an dirpi.\nNote: USDP le ralkap nih a dik i zulhphung tling a zulmi Party kip/tling sining in kalpi ding tiah an ti mi ah a dik i zulhphung tling a zulmi tiah an ti mi hi kawl zulhphung le ralkap zulh dah a si hnga. a fiang mi cu Democracy an aupi mi hi anmah Party zulhphung ning in kalpi an duh. Democracy zulhphung kha zulh an tim lo.\n2008 phunghram (8): Rampi cu Union Systerm (Ramkawmh) sining in ser ding\nRemh duh ning : Rampi cu Federal Democracy ramkawmh sining in ser ding, tiah NLD nih an dirpi.\nNote: Ralkap le USDP Party nih Federal democracy min hman an duh lo va si kaw cu lio ah pohmah 261 remh ding an rak ti mi cu sio rawl bantuk a rak si diam ai. rak dolh uhsihlaw ngapum bang a rak kan sio hnga.\n2008 phunghram (14): Pyidawngsu Hluttaw, Ramthen Hluttaw le Ramkulh hluttaw ah hluttaw palai si ding in hi phunghram bantuk in Ralkap bawizik nih min a pek mi hna ralkap an i tel lai.\nRemh duh ning: Pyidawngsu Hluttaw, Ramthen Hluttaw le Ramkulh hluttaw term a voi thumnak ah zatuak 15%, hluttaw term a voi 4nak ah zatuak 10% , Hluttaw a vozatuak 5% cu hluttaw a voi 5nak ah zatuak 5% tiin Ralkap bawizik nih min a pek mi kha hluttaw ah an I tel lai, tiin NLD nih a dirpi.\nNote: Ralkap 25% thum an duh lo ahcun kan ram chung ramkheel a thianghlim kho bal lai lo. hi nih a langhter mi cu pohmah 261 remh an duh mi kha tlang cung mi phun dehdai le hlenthawinak bak ar ak si diam.\n2008 phunghram (17/b): Ramkawmh, Ramthen le Ramkulh, Ramkawmh vawlei, mahte uknak a hmu mi hna le Pengkmawh ramri humhimnak rian ah, Humhimnak lei, Runvennak lei le Ramri uknak lei rian kip ah Ralkap bawizik nih min a pek mi hna ralkap an I tel lai.\nHrawh ding tiah NLD nih a chuah pimi a si. Asinain Ralkap nih an duh lo. Ralkap nih kan ram vawlei 99% pen a duh ti a fiang. ralkap nawl ngaihnak thumh an duh lo ti a fiang.\n2008 phunghram (20/c): Ralkap bawizik cu rhiamtlai vialte hna i an lubik/nawl ngeitu bik a si lai.\nHrawh ding tiah NLD nih a ti i ralkap pawl le USDP nih an duh. President nak in nawl ngeihnak a tam deuh caah Democracy zauk phung he cun aa kalh tuk.\n2008 phunghram (26/d) : Ram chung cozah riantuan tu vialte hna cu ramkheel ah an I tel kho lai lo.\nHrawh ding tiah an ti I ralkap le USDP nih an duh lo. Democracy zauk phung he cun an kalh tuk. kan ram ca rian a tuan mi vialte, a bik in cozah riantuan cu mifim lawng te an si caah hi bantuk mifim hna nih ramkheel an an i tel lo ahcun lothlo thingphur mi lawng nih ramkheel kan i tel khawh ahcun zeitin dah a si khawh lai. a fawinak cun kan mifim le cathiam vialte hna hi ramkheel lei ah an kham hna.\n2008 phunghram (32/d le 32/b cu pumtling lo hna kawh auh ning he aa pehtlai mi le nulepa ngei lo, tar le ralkap fa le hna zohkhenhnak a si caah USDP le ralkap nih doh ding ah biapi in an ruah lo caah remh ding in hnatlak a si.\n2008 phunghram (29 le 40) nak cu ka van langhter ti lo. pohmah 29 ahcun A dik i zulhphung tling a zulmi/ngei mi Party kip/tling Democracy ti mi kha “adik I zulhphung tling a ngei mi/zulmi” timi zawn kha hnawh ding NLD nih a dirpi nain an duh lo. Pohmah 40nak ahcun lakhruak in ramchung ah harnak a tlun tik ah ralkap nih a nawl ngaihnak in a tawlrel lai ti mi ah President nawl pekank in ralkap nih a tawlrel lai ti in NLD nih a chuahpi nain ralakp le USDP nih an duh.\nTlang cung party hna nih NLD nih Federal le Democracy a duh lo, a chim hmanh a chim bal lo tiah nan ti. USDP le ralkap hmanh nih an chim nan ti. khoi an chim le Federal le Democracy a duh an duh ne tung lo. cu bantuk minung le Party nih pohmah 261 remh ding biatung an dirh mi cu a dik mi ramkheel thil pek a si hnga maw?\nMipi zong nih kan I fian a herh mi cu, zei bantuk Party hmanh nih teinak an hmuh zong ah 75% tlin lawng ah phunghram aa remh kho va si kaw cu phunghram aa remh khawh alwng ah mah teuknak cu kan hmuh khawh ding a si. cucaah ralkap 25% le USDP tei khawh hi a biapi. ralkap cu zuamcawh awk tha le tei khawh an si lai lo. Party lei in USDP lawng hi zuamcawh khawh an si. cutik ah USDP nih zatuak in thutden 1% hmanh an hmuh lo ding hi a biapi. USDP nih thuitden pakaht te hmanh an hmuh lo ahcun ralkap 25%, ataang mi thutden 75% a tling i phunghram aa rem kkho ti kha philh lo tein 2020 thimnak ah vote pek I zuam hna u sih. (By: Rolian)\nZualko: Pa Duh Tlun (Kum 45) New Zealand Ah Um Mi Nih Mual A Kan Liam Taak


Yangon Khuapi Ah Raltuknak A Chuak - Chin Eleven News\nkhuapi chung zongah kah dohnak a chuak thluahmah cang caah mipi nan himnak hmun ah zaam le rol ding in siseh ralhraang phu he a si khawh chung in lamhlaat ah um ding in Civil Guerrilla (CGF) nih thawngthanhnak an tuah.\nYangon ramtthen, Hlaingtharyar ah dirhmi CGF hriamtlai phu nih nizan September ni 21, kum 2021 zanlei suimilam 3:30PM thok khan Anawyattha lam cungah ummi Yugyi le Yutee timi kar ah kah dohnak pakhat an vun thok cang, lamhlaat in control khawhmi bomb pa 6 hmang in ralhraang pawl an phomh hna.\nHi bomb puahnak ah hin uniform aa hruk lomi ralhraang pawl tam lak te hliamhma an pu nain CGF lei in in cun hliamhma pumi pakhat hmanh an um lo. Hlaingtharyar hi ralhraang uknak kan duh lo tiin sandah piah ruangah ralhraang nih tampi an rak thah hnanak hmun si.\nRelchap:Nizaan september 21 Dimaw suh myo ah PDF le SAc ralhrang an i kap i PDF lei minung a tlau mi hna an um tiah theih a si. Tuzing ka ah PDF mino Nu pakhat cu hliamhma zong tuar lo te le him dam tein a tlung cang tiah PDF lei nih an van thanh than cang.\nMah a tlau tiah an ruah mi Nu hi Zahan tiang ah a thawngpang an thei kho lo i a thi rua tiah an ruah mi a si. Nu a si nain raltuknak ah hin a tel ve mi PDF member pakhat a si. Him dam tein a rak kir i lunglawmh awk taktak a si.Crd.. zaw myo\nCDF/CNA Chin Ralkap Nih Zu Kan Din Piak Hlah Uh, Ral Kan Sunghnak A Si Lai


Good News; Tuzaan Ah Ralhrang Minung 30 An Thah Hna - Chin Eleven News\nSagaing ramthen, Kawlin peng ah Ralkap motor pahnih cu PDF nih bomb an puah hnawh i Uico Ralkap 30 hrawng an thi tiah Khit Thit Media nih a tarlangh.\nHi thil a cannak hi Sagain ramthen, Kawlin peng nichuah lei, Phalay khuate pawng Hpakant le Mandalay karlak motor lam ah a si. Nihin zaanlei suimilam 5:00PM hrawng ah khan ralkap motor pahnih cu PDF nih Bomb an puah hnawh hna hi a si i cu ahcun ralkap lei 30 hrawng an thi ti a si.\n“Kawlin peng, Phalay khuate hrawng ah ralkap nih sualnak ngei lo mipi an tuaitam hna, lothlo mi an tlaih hna i minung pakhat zong an kah. Sualnak ngei lo mipi cung ah tharung an hman hmasa ruang ah kan zohsawh kho ti hna lo. Cu caah Phalay khua in an chuah lampi ah kan kah hna. Zaanlei suimilam 5:00PM in kahnak a chuak i 5:30PM tiang hrawng kan i kaap, an motor cu bomb kan puah hnawh i a thi mi 30 cu a si hrim lai” tiah PDF lei nih Khit Thit Media sin ah an chim hi a si.\nNihin zaanlei kahnak cu PDF zong minung kan tam, kan hriamnam a tam. Cu caah ralkap pawl cu namchan in an zaam. Zaam hna hlah sehlaw cu an dihlak in kan thah dih khawh hna lai tiah PDF lei nih cun an chim hi asi.Kokek Journal\nLunglawmh awk Taktak Ralhrang Minung 60 An Thah Hna


US thimnak cu a dih cang ti khawh si cang i teitu a simi Demon pres.Biden nih a zung cu a rauh hlan ah a thut hnawh cang lai. – Hakha Cherry\nUS thimnak cu a dih cang ti khawh si cang i teitu a simi Demon pres.Biden nih a zung cu a rauh hlan ah a thut hnawh cang lai.\nUS Vice Pre. Mike Pence Pres.Biden Zung Thawk Ni Tel Le Tello Kong Chimmi\nUS thimnak cu a dih cang ti khawh si cang i teitu a simi Demon pres.Biden nih a zung cu a rauh hlan ah a thut hnawh cang lai. Vawleipi nih a riantuan ning a cuanh colh lai, pre. Trump tlukin a tuan kho lai maw, silo ah a tei lai dah timi cu zoh le cuah hram thok cio si lai.\nZalonnak hi cu a hleihluat tuk te lai i Laimi hmanh kan i rawk tuk te lai tiah mifim deuh tampi nih an chimchung cang. Trump nih zalonnak hi rikhiah in a tuah, uk hmanh ah hi tlukin a si komi Biden joe nih 100 ah 100 in a van hundingmi hi cu Khrihfa caah cun thindomh in um cio si ko.\nTutan thimnak ah teitu biden le a party pawl nih a rauh hlan i an thok dingmi zung luhnak ahhin Vice Pre.mike pence ai tel le tello ding kongah amah chimmi ahcun sawm le tel sawm lo le tello ding deuh si. Tel dingin timhlamhnak zong a ngei ko tiah CNN nih cun an langhter i mah belte an sawmnaktu a hngak tiah an chim.\nDemon pawl nih trump le a party, amah tanhtu hna cu khuaithio in thio an timh cang hna, hihi an tuah tak cun thil poi a cang kho te men. Laimi zong joe big hruainak tangah kan um cang lai i Zolonnak hman kan thiamlo cun Nu le Pa, nu le va kar ah buainak a tam ve te lai, khrih zumtu tha kan si a herh ngaingai, mahlo cun kan zalonnak nih thihnak tiang hmanh aa kan phakter te lai.Cucaah ramdang um laimi zong Pathian hi pakhatnak kan chiah cun Pathian nih zalonnak aa kan pek ning hoih hi a hmandan kan thiam lai i kan caah buai awk um lailo.\nCredit-The Thantlang Post Network\nTwitter nih President Trump lawng si loin Conservative Right wing radio host a tuanmi,\nThawngpang Thar .Tuzan Ka lawi In News ka relmi ah Trump hi inn rangpi in thawl an duh, nain an tih a kutah power a um rih an dihlak, a kuttang an um dih rih caah an tih a ti.


Min Aung Hlaing ralhrang hna hi truck aitlar in khual an tlawnmi zoh ah hin! – The Cherry Par\nMin Aung Hlaing ralhrang hna hi truck aitlar in khual an tlawnmi zoh ah hin!\nJanuary 9, 2022 January 9, 2022 Cherry News\nMin Aung Hlaing ralhrang hna hi truck aitlar in khual an tlawnmi zoh ah hin, an raldohningcang hi Vawleicung ralpi pahnihnak lio tactics ah an tang rih timi a lang.\nPDF le CDF hna hi hriamnam hinak tha deuh in thlaih kho rih hna u sih law, nikhat ah a zaza in Min Aung Hlaing ralkap hi an thih ding asi. Truck aitlarmi bak khi, changthar UAV US nih hmanmi “RQ1/MQ1 Predator drone” timi bom kahnak vanlawng fami pakhat lawng hmanh nih, vei zat a thah khawh hna lai.\nVan ralvennak timi hi kei ka duhnign cun, arak kan kapmi vanlawng kahnak pin ah khin, anmah a kap kho ding vanlawng hme cawk khawh ding tiang sisehlaw tihi ka duh ngai…Mah hi predator timi drone ah hin Hellfire timi remote control khawhmi bomb an thlaih chih. US nih terrorist dohnak caah an hman ngaimi asi.\nRungtlang in hriamnam ngan an kah mi nih Nabual khuami pakhat a hliam. Nihin, 2022 January 9 ah Council ralhrang nih Rungtlang in hriamnam ngan an kah mi cu Hakha Peng, Nabual khuachung ah a tla i nu pakhat bomb ci nih a peh ca ah hma a pu tiah thawng kan theih.\nBomb hi Hakha Rungtlang in an rak kah mi a si. Nihin lawng ah hriamnam ngan an kah mi hi a tlawm bik zuun 20 cu a si lai tiah Hakha khuachung mi hna sin in kan theih. Thawng kan hlat ning ah, “Nihin zaanlei sang in bomb puah thawng a thang. Hriamnam ngan an kah mi hi Hakha peng Nabual khuachung ah a tla.\nBomb a tlaknak hi vok inn chung a si i bomb ci nih nu pakhat a peh,” tiah min langhter lo mi pakhat nih The Hakha Post ah a chim. Tukar hrawng hi Hakha khuachung ah tlaih le khih a chuak ngaingai. Cun Council ralhraang hna zong khuachung i chawk in mi chekhlatnak an tuah peng tiah theih a si. Credit: Salai Biak, The Hakha Post\n← Pu No Than Kap Nih Ralkap Uknak Kong a tialmi hi a mak ngai!\nCDF – Zotung Le CDF -Lautu Cu Biatak Tein Ralram Ah An Luh Ve Cang! →


Rohingya Thongtla Pawl Nih SaudiArabia Ram Ah Hunger Strike An Tuah Hna. – Daily Post TV\nRohingya Thongtla Pawl Nih SaudiArabia Ram Ah Hunger Strike An Tuah Hna.\nSaudi Arabia Ramchung-Shumaisi Thonginn ah , Rohingya thongtla pawl cu thonginn ah rawl ei duhlo in an um hna tiah cozah nih April 18,2019 ah theihternak a phuan.\nRohigya thongtla pawl hi, Saudi Arabia ramchung ah , passport -deu in a rak lutmi lawng te an si hna. Myanmar cozah nih passport a pek hna lo ruang ah Bangladesh rammi passport deu in, rian tuan ah Saudi Arabia ram ah a rak lutmi an si hna.\nSaudi Arabia ramchung ah phungning loin a rak lutmi hna hi Bhutan, India, Pakistan le Nepal rammi hi an si hna i, Rohingya pawl hi an tam bik hna. 2012 -2019 karlak ahhin Rohingya pawl hi SaudiArabia ramchung ah passport deu in a rak lutmi lawng te an si.\nRohingya minung pawl caah Myanmar cozah nih a ram kuat hna ding ah a cohlan hna lo. Bangladesh cozah nih ka rammi an sinak an neih an piah khawh ahcun ka tawlrel piak hna lai tiah a ti natein, Rohingya minung caah rammi sinak a neilo pawl “deportation” an kuaknak ah hi ram-2 nih an tolrel piak duh hna lo.\nThe UN Refugee Agency (UNHCR) zong nih Rohingya minung pawl hi tuanvo alak khawh chin hna nak ding ah Saudi cozah nihhin cun a forh fial hna.Rohingya pawl hi November 2016 – August 2017 karlak ah Myanmar cozah nih a dawi hna hnu hin, Saudi Arabia ramchung ah a rak phan deuhmi lawng te an si hna.\nNuva Hna Bia Elnak In Ithah Nawnnak An Ton!


Sagaing Ramthen Ah,Internet Line An Phih Hnu Ni 4 Chungah Ralhrang Nih Mipi 29 An Thah Hna – Onlinenungak\nSagaing Ramthen Ah,Internet Line An Phih Hnu Ni 4 Chungah Ralhrang Nih Mipi 29 An Thah Hna\nSagaing ramthen chungah Peng 10 ah internet an phih hnu ah ralhrang kahthah nak in ni 4 chungah a thi mi minung 29 an si cang. Kan langter mi a zat hi pehtlaih khawh mi thawngpang lawng an si i Phone le internet a ngah lo nak hmunhma hna ah kahthah mi hi an tam lai tiah hlat lio a si.\nYinmapin peng Zin Puang Tine khua a rak phan mi ralhrang hna nih a ruang um lo in an kah hna an tlaih hna caah kum 30 hrawng asi mi U Myint Than Oo an ti mi cu an kahthah i a dang cheukhat zong an tlaih hna i an hrem hna.\nRalhrang pawl cu Pale, Yinmapin hrawng ah an kal i khuate chung ah lut in an hmuh mi paoh cu an tlaih hna i an hrem hna, an inn hna an hrawh, tamhnak thilri tiang in an chuh hna tiah khuami hn nih an chim.\nMinkin peng Tuangtun Chuang hrawng ah mipi vengtu ralkap hna le ralhrangphu , phyosawthi hna kar kahdohnak a um i mipi vengtu ralkap lei in minung 15 an nunnak liam ralhrang lei in 5 nak tlawm lo an thi tiah theih a si.\nMah leng ah Pinlaybu peng chungah a thimi le a tlau mi an tam caah ralhrang nih vanlawng in bomb an tlak hna i phone line le internet line an phih caah mipi a hliam mi le a thi cu fiang in theih a si lo.\nKhin Oo peng chungah ralhrang thazaang 50 hna nih mawtaw le saikal hmang in Aung Tha, Hman Taw, Cun ley khua hna cu lut in an kah an hrawh hna. Ralhrang nih kah ruang ah mipi 2 anthi i minung 1 a hliam, minung 2 an tlau i a thi mi le a tlau mi hi dodah an si ti theih rih a si lo.\nRalhrang hna nih Yinmapin peng chung ah hmunhma la mi ralhrang hna cu BanhBui, Kaan Suh, khua hna cu an lut i an hrawh ralkham caah an tlaih mi Sianghleirun siangngakchia pakhat tel in 3 khua leng ah a ruang um lo in an kahthah hna.\nNabutaw, Kuih Chuang khua hna ah ralhrang nih zaanah hriamngan he hriam hme he an kah hna caah kum 60 upa tel in minung 5 an thi, 20 leng an i hliam.Zaan ah khua mi hna cu an zaam.Kalaymyo peng Sianginn chung ah hmunhma khuar mi ralhrang hna nih mi sawh sawh a si mi U Than Theyh Aung le CDM palek Zaw Myo Thuaih hna cu khua hnu lei thlan hmuh ah an tlaih hna i an kal pi an hrem hna i an kahthah hna. Mipi tlaihmii zong an um len. #Khit Thit Media


Chinland Foundation Nih Oxygen Plant Honnak, Yangon Um Chin Upa Hna Sawm In Tuah – Chintanbo\nJanuary 18, 2022 admin MYANMAR NEWS 0\nChinland Foundation riantuannak Chinland for Chin Lives Program hmang in Yangon khua ah tangka sing 2000 renglo dih in 40 liter pawl ni khat ah dur 78 leng a rawn kho mi Oxygen Plant an bunh mi cu nihin January 18 ah honnak siseh, Pathian sin pekchanhnak siseh, an tuah. Tutan Oxygen seh tuah nakding ah chawva lei in bawmchantu Dr. Hla Aung (Tuluk+Kawl) le a hawile an i tel kho i Yangon um Chinmi upa bochanmi hna an tling.\nCun, hlasakthiam Esther Dawt Chin Sung le Laldinthari (Lal Din Tha Yi) hna nih an telpi fawn hna. Yangon khua ah bochanmi Chinmi 400 tluk an i tel kho. Hi Oxygen Plant hi Yee Shin Company he hnatlak in bunh mi a si i N. Dagon (Believes Church Myanmar Central Office pawng) ah hrambunh in seh hun a si cang. Hi Plant hi Chinmi caah nunnak chanhchuahtu Pathian thluachuah si hram ko seh, ti hi kan thlacamnak a si.\nHi project tlam a tlin khawh nakhnga ngeihchiah chawva, ruahnak le thlacamnak in a kan telpitu nan dihlak cung ah lunglawmhnak chim cawklo kan ngei. Vawlei tuanbia ah ralpi le raipi tiin kan ton hna. Vawleipi nih a ton bantuk in Myanmar rammi zong nih kan ton ve i abik in Chinmi pasaltha hna nunnak tampi a liam. Cucu, lungfah bu le tei khawh nakding i sehchih bu in Chinland Foundation nih hi thil kan tawlrel mi hi a si.\nMiphun kan himnak caah si hram ko seh, tiah Chinland Foundation President Rev. NC Thawng Tha Thang nih a chim. Chinland Foundation hi ralzaam hna le COVID-19 he pehtlai in Chinland for Paletwa, Chinland for Tedim, Chinland for Rakhine, Chinland for Cikha le Chinland for Chin Lives tiin ralzaam hna bawmhnak ah siseh, COVID-19 mizaw bawmhchanhnak ah rian a tuanmi an si, tiah kan theih. Crd; the hakha time


Hakha Diocese Mino hna cawlcanghnak | Radio Veritas Asia\nHakha Diocese Mino hna cawlcanghnak\nHakha Siizungpi ah Catholic mino hna bawmhnak pek nak. Photo - CYC (Hakha)\nHakha Diocese chungum, Hakha Diocese Catholic mino hna nih December 2, 2020 ni ah Covid-19 zawt khamhnak lei he pehtlai in a herh mi thilri, Hakha khua chungum Siizungpi ah an hlut tiah thawng theih a si.\nHi konglam he pehtlai in Hakha Diocese mino president Moses Aung Moe Kyaw nih hi tiin a chim: “Hakha Diocese mino aiawh in Hakha khua chungum Catholic mino hna nih Covid-19 zawtnak hrik thalo a karh lo nak hnga ding caah tiin Hakha Siizungpi ah kan kal i Sizung uk Dr. Zin Ko Ko Aung sinah bawmhnak thil kan va pek” tiah a ti.\n“Hi thil kan hlut mi hi Myanmar rampi huap Catholic mino hna nih Covid-19 response caah tiin hmuitinh mi a si caah kan nih Hakha Diocese chungum Catholic mino hna zong nih hi tin kan tuah ve nak hi a si” tiah a chim chap.\nRev. Fr. Peter Thang Ki Mang zong nih “Hi bantukin Siizungpi ah kan rat nak bik a sullam cu Hakha Diocese chungum mino hna cawlcanghnak in Covid-19 zawtnak a karh lo nak hnga ding caah ti mi hmuitinh in kan rat mi a si” tiah a chim ve.\nHakha Siizung uk a si mi Dr. Zin Ko Ko Aung nih lawmhnak bia a chim ve: “Tu bantukin thil nan rak kan hlut caah nan cungah lunglawmhnak tampi ka ngei. Zeicah tiah cun, Covid-19 zawtnak aa thawh ka lio ah khan cun sizung caah tiin mi tampi nih thilri in siseh, chawva in siseh an kan hlut cio. Sihmanhsehlaw, a caan a hun sau tik ah a hlutu zong an hung tlawm ngai cang. Nihin ni ah Catholic mino hna nih Covid-19 zawtnak khamhnak ding caah tiin thil nan rak kan hlut caah nan cungah lunglawmhnak tampi ka ngei” tiin lunglawmhnak bia a chim ve.\nCatholic mino hna an kal nak ah Fr. Peter Thang Ki Mang nih a telpi ve hna i Siizung uk he zong tha tein i chawnhbiak nak zong an ngei hna.\nSister Rose Lasang Nu Tawng\nParish Thar Siatlai\nKan Bishop Puai